Rukomet: Zaječarke i Boranke podelile bodove u komšijskom derbiju\nRukometašice Zaječara odigrale su nerešeno 22:22 sa ekipom RTB Bora u komšijskom derbiju odigranom u okviru 17. kola ženske rukometne Superlige Srbije.\nBolje su meč otvorile domaće, koje u prva 4 minuta utakmice nisu dozvolile nijedan pogotak rivalkama, dok su na drugoj strani dva puta pogađale mrežu. Nakon nešto sporijeg “paljenja” došle su gošće do daha, pa je nakon 1o minuta igre na semaforu stajao rezultat 5:5. Nakon toga usledila je rezultatska klackalica koju Zaječarke prekidaju sa 2 mini serije od po 2 pogotka i dolaze do 3 gola prednosti na isteku 21. minuta igre (11:8) što tera šefa struke gostujuće ekipe da zatraži minut odmora. Tajmaut je urodio plodom, pa u samo 5 minuta nastavka serijom 4:0 gošće prelaze u vođstvo, a trener Maksić spušta tablu za tajmaut na zapisnički sto. Nažalost, ni to nije pomoglo “Amazonkama”, koje su golgeterski post nastavile sve do kraja poluvremena, pa se na odmor otišlo sa prednošću Boranki od 3 gola razlike (14:11, ukupno serija 6:0).\nNa startu drugog dela, nešto stabilnija igra zaječarske ekipe koje nakon 10 minuta igre tope prednost komšija i dolaze do rezultatskog egala, a zatim prelaze i u vođstvo 16:15. Seriju domaćih trener Bora ponovo seče tajmautom koji još jednom daje rezultat. Nakon minuta odmora sa brza dva pogotka gošće vraćaju prednost na svoju stranu i nagoveštavaju vrlo neizvesnu završnicu komšijskog derbija. Nešto koncentrisanijom igrom u nastavku utakmice, “Amazonke” u poslednjih desetak minuta meča ulaze sa golom viška (21:20). Usledilo je zatišje bez pogodaka na obe strane, da bi pogotkom sa 9 metara na 5 minuta do kraja domaće došle do zalihe od 2 pogotka, a trener borske ekipe zatražio poslednji tajmaut. Imale su napad Zaječarke i za +3, ali ga nisu iskoristile, a na drugoj strani sa 7 metara gost je smanjio na 22:21, a Maksić pozvao svoje izabranice na poslednje konsultacije pred sam kraj meča. Međutim, nakon koraka u narednom napadu “narandžasto-plave” gube loptu, na drugoj strani posle brze kontre Boranke dolaze do novog sedmerca i svih 60 minuta truda staje u taj jedan šut. Nažalost, čuvarka mreže zaječarske ekipe nije uspela da odbrani penal, pa su bodovi na kraju meča podeljeni.\nPrema rečima domaćeg trenera, Živojina Maksića, jasno je da je šansa za opstanak u Superligi odavno izgubljena, ostaje žal za pobedom, ali glavni cilj je stvaranje tima i njegova priprema da se naredne sezone kroz Super B ligu ekspresno vrati u najelitniji rang.\nNaredni meč Zaječarke će odigrati 10. aprila, kada idu u goste Naisi, možda i najkvalitetnijoj ekipi u ligi, koja se sa Jagodinom bori za naslov šampiona države.\nrk bor rk zaječar 1949 rukomet ženska superliga


Jeftini letovi iz Srbije - Avio karte Srbija - eSky.ba\nPretražite letove iz Srbije\nProvjerite najbolje ponude letova iz Srbije\n✔ Postoje li posebne ponude za letove iz Srbije na eSky.ba?\n✔ Mogu li se pobrinuti za osiguranje prilikom rezervacije leta iz Srbije?\n✔ Ako rezerviram let iz Srbije, mogu li rezervirati ujedno i smještaj?\n✔ Koje avio-kompanije nude letove iz Srbije?\nBudite sigurni, da na eSky.ba ponuda letova iz Srbije uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije iz Srbije


Penzioneri u februaru dobijaju po 20.000 dinara od države - Biznis Telegraf.rs\nPredsednik Srbije Aleksandar Vučić istakao je da će penzioneri krajem februara dobiti 20.000 dinara od države.\n- Mi ćemo u februaru, najkasnije početkom marta da uplatimo veliki iznos svakom penzioneru u Srbiji, od države će da dobiju 20.000 dinara - rekao je Vučić u gostovanju na RTS i dodao da će pre toga "značajno biti povećane penzije, u iznosu od oko pet odsto".\nOn se osvrnuo i na odluku ukidanja granica sa Severnom Makedonijom i Albanijom.\n- Stopa rasta za drugi kvartal je procena 13,4 odsto. Istovremeno, kada saberemo ovu i pretgodnu ogdinu imaćemo rast od +6, to neće imati niko u Evropi. Bićemo u ove dve godine najuspešniji u Evropi. Taj rast nam donosi sve - dodao je Vučić.\n- Naša ideja je da minimalac bude 35.012 dinara, više od 300 evra - naveo je predsednik.\nNajavljena poseta "Geoksu"\nGostujući na RTS-u Vučić se dotakao i problema kompanije "Geoks".\n- Što se tiče Geoksa, dve stvari su tu važne, morali smo prvo da privlačimo investitore, danas imamo kapitalne investicije, danas je drugačije, ali pomoću subvenicja smo imali zaposlene. Što se tiče radnika Geoksa , u 15. ili 20. septembra idem u Vranje, većina radnika će dobiti posao, razgovaramo sa Nemcima i Turcima, imaće i veće plate. Rešićemo taj problem.


Payoneer počeo da izdaje platne kartice, preuzima to poslovanje od Wirecard-a | Nova Ekonomija\nKompanija Payonner će početi da izdaje Mastercard pripejd platne kartice, kako bi povećala sigurnost svojih korisnika, saopštio je generalni direktor fintech kompanije Adam Koen.\nKartice će izdavati Payoneer Europe segment kompanije, koja će i upravljati sredstvima koja budu demonovana na račune klijenata, a koju je Centralna banka Irske ovlastila da upravlja elektronskim novcem.\nSve postojeće platne kartice kojima je upravljao Wirecard će takođe preći u Payoneer porodicu obzirom da. kako se navodi, veliki broj korisnika se ne "oseća komotnost" prilikom korišćenja usluga osramoćenog finansijskog giganta.\nKrajem juna je usled hapšenja i nestanka milijardi evra izbio skandal sa kompanijom Wirecard, čije je kartičarske usluge koristio i sam Payoneer.\nSredstva korisnika su tada bila zamrznuta, a iako su kartice vremenom odblokirane, ostalo je pitanje koja je budućnost za Payonner i da li će se servis nakon toga oporaviti, navodi portal Netokracija.\n"Klijenti Payonner-a mogu nastaviti da koriste svoje postojeće kartice sa sigurnošću, znajući da Payonner Europe sigurno čuva njihova sredstva", navodi se u zvaničnom saopštenju.


Dragana Belenzada i dalje na čelu CZRJPO - juGmedia\nOsnivači Centra za razvoj Pčinjskog i Jablaničkog okruga odlučili su da Dragana Belenzada i dalje ostane na funkciji vršioca dužnosti direktorke u toj organizaciji, na jučerašnjoj dvadesetsedmoj po redu sednici osnivača u Kongresnom centru “konekšn” u Vladičinom Hanu.\nPored toga, na sednici je bilo reči o pripremi i realizaciji politike regionalnog razvoja i jačanju kapaciteta za dobijanje i efikasno upravljanje finansijskom pomoći EU.\nCentar za razvoj Jablaničkog i Pčinjskog okruga osnovan je pre 11 godina sa ciljem da podrži dugoročni društveno-ekonomski razvoj regiona, odnosno da inicira, priprema i realizuje razvojne programe na području južne Srbije.\nZahvaljujuči tome i u opštini Vladičin Han realizovano su mnogi projekti, među kojima i prekogranični, a jedan od njih je upravo i izgradnja centra “Konekšn”, mesto odvijanja svih važnih skupova.\nOsnivači Centra za razvoj Jablaničkog i Pčinjskog okruga su sve opštine dva okruga.\nPočela 20. Domijada u Leskovcu\nLESKOVAC – Srednjoškolci iz 13 domova učenika jugoistočne Srbije danas se u Leskovcu, u okviru Domijade, takmiče u scensko mizičkom programu, koji…\nBABUŠNICA - Lilja Mitić iz Babušnice, pobednik je Četvrte ’’Vurdijade’’, gastronomsko-turističke manifestacije koja je održana u Babušnici…\nPredsednik opštine Bela Palanka Goran Miljković sutra će u opštinskoj sali svečano potpisati Pakt za zaustavljanje seksualnog nasilja nad decom,…


RTS :: Matović: Znamo u kojoj smo poziciji, prvi cilj je pobeda\nKošarka Matović: Znamo u kojoj smo poziciji, prvi cilj je pobeda\nutorak, 09. mar 2021, 12:21 -> 12:26\nVeoma dobro znamo u kojoj smo poziciji i šta utakmica protiv Metropolitana donosi, ali ne smemo mnogo da razmišljamo o događajima unapred, izjavio je novi trener košarkaša Partizana Aleksandar Matović.\nMatović je na klupi Partizana nasledio Sašu Filipovskog, koji je raskinuo saradnju sa srpskim klubom.\nCrno-beli će u sredu od 20.30 sati kao domaćin u ljubljanskoj hali "Stožice" dočekati francusku ekipu u poslednjem 6. kolu Top 16 faze Evrokupa.\nUtakmica se igra u Ljubljani zbog novih mera koje je Vlada Francuske usvojila o kretanju njenih žitelja van granica Evropske Unije.\nPred poslednje kolo, Metropolitan ima skor 3:2, dok crno-beli imaju učinak od dve pobede i tri poraza.\n"Veoma dobro znamo u kojoj smo poziciji i šta sutrašnja utakmica donosi. Ipak, ne smemo mnogo da razmišljamo o događajima unapred. Na prvom mestu, moramo da se i pored svih problema pripremimo i da odigramo dobru utakmicu. Zatim da učinimo sve kako bismo zabeležili makar i mininalnu pobedu.Tek onda, ako se za takvu situaciju izborimo na terenu, možemo razmišljati o tome šta nam je potrebno za prolaz u Top 8", rekao je Matović za klupski sajt.\nDa bi otišli u četvrtfinale Evrokupa, crno-belima će biti potrebna pobeda protiv Metropolitana u Ljubljani, uz trijumf Lokomotive protiv Trenta, a zbir ovih pobeda mora doneti ukupno razliku od +19 ili više u korist domaćih timova (Partizan i Lokomotiva).\n"Metropolitan je od pozicije lidera grupe stigao do mogućnosti da sutra ispadne, što znači da će i oni učiniti sve da budu na svom maksimumu. Mi ćemo se fokusirati na prvi sledeći napad, na prvi sledeći skok i na prvu sledeću odbranu. Kad se završi utakmica, svaki pojedinac mora biti siguran da smo pružili najviše što možemo u ovom trenutku", proučio je Matović.\nEvrokup - Lokomotiva lako sa Andorom, Virtus ubedljiv u Bursi\nObradović: Srećan sam zbog načina na koji smo startovali\nPartizan umalo ispustio veliku prednost u Hamburgu, prva pobeda crno-belih u Evrokupu\nTeodosić ipak lakše povređen, biće spreman za početak Evrokupa\nLoše postalo još gore za Virtus, povredio se i Abas\nKošarkaši Partizana saznali protivnike, Evrokup u novom formatu\nNovi sistem takmičenja u Evrokupu, Partizan u četvrtom šeširu pred žreb 9. jula


MINISTAR MALI U JUTARNJEM PROGRAMU: Država je dovoljno jaka da pomogne svima | Novosti.RS\nMinistar je pričao o novoj pomoći države svima koji se vakcinišu do 31. maja.\n- Ovo je veoma važna mera za sve nas, želja nam je da što pre dođemo do kolektivnog imuniteta, kako bismo mogli da se vratimo u normalu i spasemo našu ekonomiju. Svako ko bude primio makar jednu vakcinu do 31. maja ima pravo na pomoć od 3.000 dinara - rekao je Mali.\nMali je objavio do kad traje prijavljivanje za 3.000 za one koji se vakcinišu, kao i rok isplate.\nPrijave za ovu pomoć će, kako kaže, biti od 1. do 15. juna.\nPenzioneri koji su primili vakcinu, neće morati da se prijavljuju. Inače, danas je penzionerima počela isplata državne pomoći, odnosno prvih 30 evra.\n- Od naredne nedelje isplaćivaćemo pomoć i ostalim građanima. Mi ovom merom pokazujemo koliko je država jaka, to je veoma važno. Mi pored pomoći privredi, pružamo podršku i građanima, da bi oni znali da je država tu za njih - rekao je Mali.\nMali je istakao da je "u poslednjih nekoliko godina Srbija odgovorno vodila finansije, za razliku od prethodnog režima".\n- Sa prva dva paketa prošle godine, ne samo da smo spasli ekonomiju, nego smo imali i najmanji pad BDP-a. Ove godine imamo i plus, a očekujemo rast od šest odsto do kraja godine, a ja vam sada kažem - biće i više. Sve nam raste - usluge, industrija, građevinarstvo, turizam - naveo je Mali.\nMinistar Mali je odgovorio kritičarima kojima smeta što država daje novu tranšu pomoći penzionerima.\n- Lako je sedeti sa strane i pričati ima onih koji su više ili manje pogođeni. Naša politika ne prihvata tu vrstu diskriminacije, i država je dovoljno jaka da kaže hoćemo svima da pomognemo - rekao je Mali.\nOn je podsetio i da pored pandemije nismo imali otpuštanja, a da je država uspela da privuče veliki broj investitora.\nSiniša Mali TV Prva Jutarnji program ekonomija pomoć države pomoć penzionerima penzioneri pomoć


Ekspertska inicijativa 'Mi to možemo' promovirana i u ZDK-u - Akta.ba\n07.07.2020. 13:43 / Izvor: Fena\nGrupa domaćih eksperata iz različitih oblasti privrede prezentirala je i ministrima u Vladi Zeničko-dobojskog kantona smjernice inicijative "Mi to možemo", koja je nastala na platformi Sarajevo Business Foruma (SBF).\n"Projekt je jedan vid javno-privatnog partnerstva, gdje privatni sektor treba usko da sarađuje sa javnim sektorom. To je jedini način, u našem ambijentu, da određene stvari promijenimo na bolje. Kriza prouzrokovana Covidom-19 je velika šansa za rekonstrukciju bh.ekonomije i za reformu", kazao je Amer Bukvić, predsjednik Uprave BBI Banke.\nOn je napomenuo kako na godišnjem nivou uvezemo hrane i lijekova u vrijednosti oko 2,7 milijardi KM, puno više nego što naše kompanije uspiju izvesti.\n"To je prevelik gubitak i krajnje je vrijeme da se okrenemo svojim proizvođačima, svojim proizvodima…da otvorimo malo bolji ambijent za svoju privredu, korporacije koje su uspješne u svijetu, a imaju probleme da se prošire u BiH.\nKrajnji je momenat da krenemo i u proizvodnju određenih proizvoda, koje je neophodno imati u granicama BiH", poručio je Bukvić, te istakao kako je nedopustivo da nemamo proizvode “tipa germe”.\nVidjeli smo, napomenuo je Bukvić, kada dođe do problema da se svaka država okreće sebi te zabranjuje izvoz određenih roba.\n"Ovo što nam se desilo, dugoročno je dobro za nas i našu ekonomiju. Ako se budemo dobro repozicionirali. Ovo je velika šansa, jer svijet neće biti isti kao što je bio. Idemo u novu ekonomiju", uvjeren je Bukvić, koji dodaje da će svi željeti da strateške proizvode imaju “nadomak ruke”.\nStabilan bankarski sektor i institucije, ističe Bukvić, omogućavaju da se razvija domaća proizvodnja, ali je potrebno odrediti i kompanije-lidere, koje će organizirati određenu proizvodnju.\n"Mi smo pokazali da nam je privreda i poljoprivreda jedna od strateških odrednica u našem radu. Aktuelna situacija, koja nas je zadesila pandemijom koronavirusa, zaista je napravila određenu pometnju i u domaćoj proizvodnji", kazao je premijer Vlade ZDK Mirza Ganić.\nOn je istakao da su poštovali stav medicinske struke u borbi da se zaštiti zdravlje i životi stanovništva, ali da ovom prezentacijom pokazuju kako žele saslušati i stav stručnjaka iz oblasti ekonomije.\nŽelja je, kaže Ganić, jačati domaću privredu te osigurati zdravu hranu, zdravo poslovanje i, što je jako bitno za Vladu ZDK, cirkulaciju novca i punjenje budžeta.\n"Svaka nova ideja i inovativnost je dobrodošla. Treba prepisati i treba uzeti znanje koje može doprinjeti jačanju privrede na našem području", kazao je Ganić.\nGrađane je pozvao da kupuju domaće proizvode, bez kojih bi, kako je dodao, jako teško bilo nadomjestiti potrebe za prehranom u momentima kada je bilo teško nabaviti neophodne proizvode iz uvoza.\nDirektor izvoza tešanjske kompanije AS Holding Vedad Halilović napomenuo je kako je inicijativa logičan slijed aktivnosti koje treba poduzeti u ovakvim situacijama, kada je usljed pandemije u cijelom svijeti bio zabilježen trend nestašice hrane u prodavnicama. BiH se može pohvaliti , napomenuo je Halilović, da nismo imali takve probleme, iz razloga što imamo izuzetno jake kompanije koje proizvode hranu u BiH.\n"Ono što je jako važno, jeste da se u ovim trenucima okrenemo domaćoj proizvodnji i da je ojačamo. Ne samo u dijelu finalnih proizvoda, nego da imamo i sirovine u BiH ili u državama okruženja, kako bismo u nekoliko dana mogli imati te proizvode spremne kod krajnjih konzumenata", kazao je Halilović.\nBiH nedostaje veće količine pšenice, koju imamo gdje proizvoditi, ali, kako ističe Halilović, bitno je da imamo infrastrukturu za skupljanje pšenice na jednom mjestu te da ne zavisimo od toga da li se može preći granica. Nedostaje i uljarica, šećera…\nViše se uvozi, nego se troše domaći, bh. lijekovi…Ima prostora da raste naš promet, na način da liste lijekova koje se finansiraju iz zdravstvenog osiguranja, kojim upravljaju vlade kantona i entiteta, na neki način preferiraju domaće proizvode.


Tek kada se uporede prosečne junske neto zarade po delatnostima, što je takođe objavio RSZ, vidi se razlika između prosečne neto i medijalne neto zarade, koja iznosi 10.726 dinara.\nNaime, od svih delatnosti čije prosečne neto zarada objavljuje RSZ, samo u sedam je ona veća od republičkog proseka, dok je u svim drugim manja, uključujući i zdravstvo, piše Dnevnik.\nU pet zanimanja u okviru delatnosti čije je prosečne neto junske zarade objavio RSZ prosečna plata veća je od 100.000 dinara.\nOno što je zanimljivo jeste da je, za razliku od prethodnih meseci, u junu su duvandžije "preletele" pilote po visini prosečne neto zarade. Naime, proizvođači duvanskih proizvoda u junu su prosečno primili 134.641 dinar, što je gotovo tri prosečne neto zarade zaposlenih u Srbiji.\nProsečna neto junska zarada u vazdušnom saobraćaju iznosila je 125.423 dinara, u uslužnim delatnostima u rudarstvu – 119.770, računskom programiranju – 107.087 i finansijskim uslugama – 104.012.\nZaposleni u proizvodnji duvanskih proizvoda ostvarili su gotovo pet puta veću prosečnu junsku zaradu od radnika u pripremanju i posluživanju hrane i pića, gde je junska neto plata bila 28.692 dinara.\nProsečna junska neto zarada u ostalim ličnim i uslužnim delatostima iznosila je 29.561 dinar, u popravci računara 30.251, preradi drveta 30.389, proizvodnji odevnih predmeta 31.853, uslugama održavanja objekata i okoline 34.021, trgovini na malo 34.604.


Predsednik MOK-a zabrinut zbog stanja u Tibetu\nPredsednik Međunarodnog olimpijskog komiteta Žak Rog kaže da je zabrinut zbog situacije u Tibetu. U međuvremenu, put olimpijske baklje po svetu neprestano prate demonstracije.\nPredsednik MOK-a Žak Rog rekao je da ga veoma zabrinjava međunarodna situacija i ono što se dešava u Tibetu, i da bi želeo da se taj problem što pre reši na miroljubiv način. On je pri tom umanjio mogućnost bilo kakve međunarodne akcije tokom Olimpijskih igara, rekavši da ne postoji želja za održavanje bilo kakvog organizovanog bojkota.\nOva njegova izjava na sastanku Udruženja nacionalnih olimpijskih komiteta, u Pekingu, bila je najsnažnija do sada u vezi sa sve ozbiljnijom političkom situacijom koja okružuje pripremu Olimpijade. Jednonedeljni sastanak nacionalnih i internacionalnih olimpijskih funkcionera održava se u jeku demonstracija tokom pronošenja olimpijske baklje u Turskoj, Britaniji i Francuskoj. Predstavnica Organizacionog komiteta Olimpijade, u Pekingu, Vang Hui, rekla je da Kina snažno osuđuje - kako se izrazila - pokušaje malih grupa tibetanskih separatista da poremete prolaz olimpijske baklje. Ona je dodala kako Kina veruje da će svi miroljubivi ljudi podržati olimpijsku štafetu.\nVang Hui je izjavila da ništa ne može da zaustavi olimpijsku štafetu i dodala da će Olimpijada biti uspešna. Sličnu izjavu dao je i britanski član MOKa, Kreg Ridi, koji je izrazio uverenje da su protesti izuzetak, a ne pravilo.\n”Izveštaji u medijima su o incidentima, a ne o svim ljudima koji su uživali u prolasku štafete.“\nU međuvremenu, jedna slučajna prolaznica u Pekingu izjavila je da se ne slaže sa demonstrantima.\nOna kaže kako veruje da jedna mala grupa ljudi pokušava da ugrozi jedinstvo kineskog naroda i iskoristi Olimpijadu da bi privukla pažnju svetske javnosti. Olimpijska baklja sada kruži svetom po maršruti najdužoj u istoriji Olimpijade, što mnogi tumače kao deo nastojanja Kine da prikaže svoj sve veći ekonomsku i politički uticaj.


Kultni GOBLINI objavili prvi singl sa albuma "JEDNINA" - Vesti - Metropolis Music\nKultni GOBLINI objavili prvi singl sa albuma "JEDNINA"\nDanas, tačno u podne na Metropolis Music Serbia i Goblini YouTube kanalu objavljen je lyric video za pesmu "MESO" koja otvara novi studijski album "JEDNINA" grupe GOBLINI.\nPosle šest godina diskografske pauze, GOBLINI će četvrtog decembra predstaviti novi studijsko izdanje "JEDNINA" (izdanje Metropolis Music).\nPromocija je zakazana za 13h u prostorija Muzičke kuće Metropolis. Istog dana zakazana je od 19h i promocija u Novom Sadu u Shamrock Baru (Mite Ružića 5).\nNovi sedmi studijski album "JEDNINA" sa novih deset autorskih pesama je snimljen u studiju ROAD u Novom Sadu, dok je za produkciju bio zadužen Dragan Alimpijević PIK. Novo izdanje Goblina izlazi pod okriljem Metropolis Music sa kojom su čuveni šapčani započeli saradnju devedesetih godina.\nGoblini su pank rok bend iz Šapca. Muzičku karijeru su započeli 1992. godine, kada su bend osnovali Alen Jovanović ( gitarista), Vladislav Kokotović ( basista) i Branko Golubović ( vokal). Do sada su objavili pet studijskih albuma, dva "lajv" albuma i jednu kompilaciju. Tokom devedesetih, bili su jedan od najuticajnijih bendova,\nPrestali su sa radom 2001. godine i posle gotovo deset godina, vraćaju se na muzičku scenu sredinom 2010. godine. Tri godine kasnije objavili su novi studijski album “Roba sa greškom”. O Goblinima je snimljen i dokumentarni film 2010. godine - “Ima nas gomila” koji prikazuje celokupnu istoriju benda, njihov početak, razvoj i vrhunac popularnosti.


NEDIMOVIĆ: NAJVEĆI POGON ZA PROIZVODNjU MEDA KRAJEM MARTA U RAČI | Agroservis\n> NEDIMOVIĆ: NAJVEĆI POGON ZA PROIZVODNjU MEDA KRAJEM MARTA U RAČI\nNEDIMOVIĆ: NAJVEĆI POGON ZA PROIZVODNjU MEDA KRAJEM MARTA U RAČI\nRača, 3. februar 2020.\nNajveći pogon za prikupljanje i plasman meda u Srbiji, "Naš med" u Rači, biće zvanično otvoren krajem marta, najavljeno je na otvaranju 12. Državnog pčelarskog sajma u Beogradu.\nOtvaranjem pogona u Rači, u koji je do sada uloženo oko 1,5 miliona evra, srpskim pčelarima biće omogućeno da med izvoze na treća tržišta bez posrednika.\nMinistar poljoprivrede Branislav Nedimović najavio je, otvarajući Sajam, da će u narednih mesec-dva dana biti izmenjen pravilnik koji će omogućiti pčelarima da u prodavnice plasiraju i manje količine meda.\n"Izgradnjom fabrike u Rači, svi proizvođači će moći da dostavljaju svoj med i da ga plasiraju", rekao je ministar.\nNedimović je pozvao kolegu iz Republike Srpske Borisa Pašalića, kao i pčelare iz RS, da rade zajedno s kolegama iz Srbije na brendiranju svog meda, tako da Rača postane zajednička baza pčelarima Srbije i RS.\nSrpski ministar je poručio domaćim pčelarima da u narednih mesec-dva takođe mogu da očekuju rezultate po pitanju otkrivanja falsifikatora meda u Srbiji, rekavši da su neki od njih "došli na mišolovku".\nPrema njegovim rečima, otvaranjem pogona u Rači, na kome se, kako je najavljeno, očekuje prisustvo premijerke Srbije Ane Brnabić, biće otvorena vrata srpskom medu da se probije na kinesko tržište.\nMinistar poljoprovrede RS Boris Pašalić rekao je da je u RS prošle godine proizvedeno oko 1.700 tona meda i najavljuje da će se u narednom periodu resorno ministarstvo RS dodatno angažovati da se povećaju subvencije za tamošnje pčelare.\nPedsednik Saveza pčelarskih organizacija Srbije (SPOS) Rodoljub Živadinović podsetio je na lošu prošlu godinu za proizvođače meda u Srbiji i rekao da je za pogon u Rači Ministarstvo poljoprivrede Srbije obezbedilo 420.000 evra, Opština Rača 400.000, Savez 650.000, te da nedostaje još oko 470.000 evra kako bi ceo projekat bio do kraja završen.< /p>


Nekoliko stotina migranata i dalje na otvorenom kod Bihaća\nTanjug 8. januara 2021. 12:28\nBIHAĆ – Nekoliko stotina migranata kod Bihaća na niskim temperaturama i dalje boravi na otvorenom čekajući da budu smenšteni u kamp Lipa.\nVolonteri Crvenog krsta su podelili hiljadu obroka, a sekretar gradskog Crvenog krsta Selam Midžić kaže da izuzetno važnu ulogu imaju donatori koji, kao i prethodnih godina, daju veliki doprinos kada je u pitanju opsluživanje migranata.\n„Očekujemo u narednom periodu uz angažman IOM i svih službi BiH da će proraditi i taj smeštaj, tako da će sve to biti drugačije. Neće to biti kako treba, ali iz ovoga treba izvući neke pouke i uraditi sve da njima bude bolje“, rekao je Midžić.\nU Ministarstvu unutrašnjih poslova Unsko-sanskog kantona ističu da je bezbednosna situacija na terenu zadovoljavajuća, prenosi BHRT.\nResorni ministar Nermin Kljajić očekuje da će šatori koje su postavile Oružane snage biti osposobljeni za boravak migranata za dva do tri dana, ali i da će se odmah krenuti sa izgradnjom kampa za dugoročni boravak migranata.\n„Prema našoj proceni, njih je sad gore trenutno između 600 i 700, a nadamo se da će se, premeštanjem migranata u ovo šatorsko naselje, istovremeno krenuti sa izgradnjom kontejnerskog prihvatnog centra i da će to pitanje biti rešeno u naredna tri meseca“, rekao je Kljajić.\nDodao je da je i kada se šatori osposobe potrebno obezbediti mnogo stvari da bi situacija na terenu bila zadovoljavajuća.\nDirektor Službe za poslove sa strancima Slobodan Ujić rekao je da se angažuje zaštitarska agencija neophodna radi obezbeđenja bezbednosnih uslova za boravak migranata, kao i osoblje IOM-a koje bi bio na raspolaganju da se obezbedi neophodna oprema u vidu generatora električne energije, agregata i sanitarnih čvorova.\nJoš se čeka odluka Predsedništva BiH o pokretu jedinica, a pre svega inženjerijskog voda Oružanih snaga koji bi trebalo dati doprinos u uređenju ovog lokaliteta, prenela je Srna.


Grad Novi Pazar - Sport ne sme da stane\nSport ne sme da stane\nU organizaciji Sportskog saveza i pod pokroviteljstvom Grada Novog Pazara, Mali sajam sporta pod sloganom “Sport ne sme da stane”, okupio je danas na Sportsko-rekreativnom centru afirmisane pazarske sportiste i one koji tek počinju svoje karijere.\n“Mnogo smo uradili po pitanju sportske infrastrukture, počev od Atletskog stadiona, preko sportskih terena na Sportsko-rekreativnom centru, Šutenovcu i gradskim naseljima. Za to su zaslužni sportisti, ali i prijatelji, pre svih Ministarstvo omladine i sporta i ministar Vanja Udovičić”, rekao je gradonačelnik Novog Pazara Nihat Biševac.\n“Ulaganje u sport je ulaganje u budućnost, a sportisti su najbolji ambasadori našeg grada i zemlje. Novi Pazar je prepoznatljiv po sportistima. Nastavićemo još više da ulažemo u sport i infrastrukturu jer vi to svojim rezulatima i zaslužujete”, dodao je on.\nPazarske sportiste predvodili su evropska atletska zvezda Elzan Bibić, višestruka evropska i svetska šampionka u lou-kiku Saida Bukvić, košarkaš Altin Islamović, bokser Džejlan Toskić i mlada univerzalna sportistkinja Aiša Čepeljac.\nPomoćnik ministra omladine i sporta Srbije Darko Udovičić naveo je da dolazak u Novi Pazar uvek predstavlja veliko zadovoljstvo, kao i da to ministarstvo godinama unazad organizuje mini sportske sajmove, čije je finale novembarski Sajam sporta u Beogradu.\n“Život i sport ne smeju da stanu. Iskreno se zahvaljujem gradonačelniku Biševcu što pokušava da mladima, zajedno sa nama, omogući maksimum uslova za bavljenje sportom. U narednim godinama potrudićemo se da sportska infrastruktura bude još bolja, iako je i sada na visokom nivou. To će doprineti još boljim rezultatima Novopazaraca”, kazao je Udovičić.\nMeđu gostima iz Beograda bio je i sportski direktor Sportskog saveza Srbije Dragan Šešum.\n“Ovo je akcija koju već par godina organizuju Ministarstvo omladine i sporta i Sportski savez. Prošli smo preko 50 gradova i opština, a učešće je uzelo više od 150 hiljada mladih”, rekao je Šešum.\nUprkos kiši, tokom Malog sajma sporta prezentirane su veštine iz odbojke, košarke, karatea, fitnesa za žene, boksa, atletike, fudbala i poligona za decu.


Zamjenik ministrice vanjskih poslova Bosne i Hercegovine mr.sc. Josip Brkić primio je 12. februara 2020. godine u posjetu ambasadora Republike Turske u BiH Halduna Koça. Teme sastanka su bile bilateralni odnosi, saradnja BiH i Republike Turske vezana za NATO, te evropske integracije BiH.\nZamjenik ministrice Brkić i ambasador Koç zajednički su ocijenili da dvije zemlje imaju jako dobre bilateralne odnose i da će u predstojećem razdoblju nastaviti sa dijalogom i dobrom saradnjom. S tim u vezi dogovoren je nastavak političkih konsultacija između dva ministarstva vanjskih poslova na svim razinama, te najavljeno da će zamjenik ministra Brkić i njegov turski kolega uskoro u Sarajevu održati bilateralne konsultacije. Zamjenik ministrice je izrazio zahvalnost Turskoj na inicijativi za izgradnju putne komunikacije Sarajevo-Beograd-Sarajevo, pomoći u obnovi zgrade Ambasade BiH u Ankari, te osobno ambasadoru na angažmanu u BiH. Također je istaknuo da Turska pruža bezrezervnu potporu Bosni i Hercegovini u evroatlantskim integracijama, kako kroz bilateralnu saradnju tako i lobiranjem za BiH unutar NATO-a. Informirao je o budućim koracima BiH kada je u pitanju NATO, te podvukao da proces evroatlantskih integracija BiH nije stao i da se kreće u pravom smjeru. Također je informirao ambasadora o prvom vanjskopolitičkom prioritetu BiH - evropskim integracijama, te su razmijenjena mišljenja o novoj metodologiji pristupnih pregovora EK. Zamjenik ministrice Brkić je pozdravio održavanje samita EU-Zapadni Balkan koji je planiran za početak maja u Zagrebu pod hrvatskim predsjedanjem Vijećem EU i koji će biti dobra prilika da se razgovara o očekivanjima i otvore nove perspektive proširenja EU.\nAmbasador Koç je istaknuo da je napredak BiH na evroatlantskom putu, za koji postoji snažna Turska potpora, bitan za sigurnost i stabilnost regiona, što se pokazalo i tokom migrantske krize. Također je istaknuo da će Turska nastaviti ohrabrivati svoje investitore da ulažu u BiH, jer ekonomska stabilnost doprinosi općoj stabilnosti i sigurnosti, a sigurnost regije Zapadnog Balkana za Tursku je od velikog značaja.


Radionice za opravku bicikla u Vrbasu | Oko Nas\nRadionice za opravku bicikla u Vrbasu\nGrađani Vrbasa moći će na četiri lokacije u gradu da poprave biciklo, jer su postavljene ulične radionice za osnovnu opravku bicikala. Radionice se nalaze kod obe gradske pijace, kod ulaza u Centar za fizičku kulturu „Drago Jovović“, i na šlajzu, uz biciklističku stazu. Ovaj projekat je nastavak kontinuirane promocije upotrebe bicikla u zadovoljavanju dnevnih potreba za putovanjem i u rekreativne svrhe.\nU uličnim radionicama mogu se obaviti hitne interventne popravke bicikla, rešiti problem probušenih guma, može se obaviti dotezanje i opravka elemenata kočnica i slično. Lokaliteti su izabrani na osnovu prostorne pokrivenosti naselja i brojnosti biciklista na njima. Ukupna vrednost investicije iznosi 162.000 dinara. Predsednik opštine, Milan Glušac obišao je ulične redionice i rekao da je to nastavak sprovođenja projekta koji se od pre dve godine sprovodi u opštini Vrbas.\n„Pre dve godine postavili smo i odmorišta za bicikliste na raskrsnicama prvi u Srbiji. Ciljevi koje želimo ostvariti članstvom su promene vezane za tip urbanog transporta, kako bi ostvarili održive načine organizacije prevoza. Cilj nam je i u upotrebu uvesti čista vozila i alternativna goriva, razvijanje održive politike prevoza, kao i osmišljavanje mera poboljšanja postojeće saobraćajne infrastrukture. Potreban nam je kvalitetan javni prevoz, ali kroz članstvo u CIVITAS Forumu želimo da ukažemo i na nove načine upotrebe automobila, promovišemo pešačenje i biciklizam. Da bi sve ovo ostvarili kombinovaćemo razne, posebno odabrane mere koje odgovaraju našoj lokalnoj sredini“, rekao je Glušac.\nOpština Vrbas svojim lokalnim planovima i programima rada, kao i svojim stručnim službama iz ove oblasti, predvidela izradu studije i implemetaciju „BIKE-sharing“ sitema, koji bi u svojoj prvoj fazi trebao sa četiri stanice da biciklistički poveže najznačajnije subjekte za samo naselje Vrbas – železničku i autobusku stanicu, centar grada i Opštu bolnicu. Ovim grad Vrbas, preuzima i podstiče dobru praksu iz zemlja i gradova Evrope koji u svojim planovima razvoja sve više promovišu nemotorizovane vidove prvoza sa upotrebom elektrvo vozila, čime se u mnogome utiče na smanjenje emisije SO2, – saopštili su iz Odeljenja za investicije, komunalne i građevinske poslove. Iz ovog Odeljenja napomenuli su da je planom generalne regulacije Vrbasa planirana izgradnja oko 34 km biciklističkih staza.\nPrethodni članakUpozorenje RHMZ – Očekuju nas veoma visoke temperatureSledeći članakU toku rekonstrukcija toaleta u OŠ “Svetozar Miletić“- Vrednost investicije preko 3,1 miliona dinara


Eko oaza za Beograđane\nZamislite da po izlasku iz svog stana u Beogradu možete da zakoračite u eko oazu.\nTo bi bio uređeni, zelenilom oplemenjeni ambijent, koji bi svoje potrebe za strujom namirio energijom dobijenom od sunca ili vetra, a upotreba savremenih uređaja i senzora doprinela bi smanjenju emisija gasova sa efektom staklene bašte i boljem upravljanju otpadom. U ovoj eko oazi biste mogli da se odmorite nakon napornog radnog dana, ili da bolje upoznate komšiluk kroz partiju badmintona ili tenisa. Odlikovalo bi je mnoštvo sadržaja za mlade i stare, prostor pristupačan za osobe sa bebi-kolicima, kao i za osobe sa invaliditetom.\nU stvari, jedna ovakva oaza bi uskoro mogla da se pojavi, i ukrasi Blok 19A na Novom Beogradu. Realizaciju ovakve održive, inkluzivne eko oaze, uporno i strpljivo osmišljava, zagovara i sprovodi Srđan Petrović, koji je stanovnik ovog bloka već gotovo 30 godina.\nOvaj Beograđan i ekonomista pre mnogo godina je svoje želje i potrebe kao stanovnika stambenog bloka, uobličio kroz saradnju sa različitim stručnjacima u oblasti urbanizma, uključujući i samog projektanta bloka, jednog pejzažnog arhitektu, i jednog IT stručnjaka, sa kojima je oformio nevladinu organizaciju „Moj lepi grad“. Tako se rodio projekat „Eko oaza Blok 19A“.\nSrđanova želja je da stanovnike bloka izmami iz njihovih četiri zida i ponudi bolju i ekološki prihvatljivu alternativu. „Ovaj ambijent sa svojim drvoredima i multifunkcionalnim terenima pružao bi brojne mogućnosti i za pasivni i za aktivni odmor za osobe svih starosnih kategorija, za marginalizovane grupe, podjednako i za muškarce i za žene. Ali ono po čemu se ova oaza posebno izdvaja su ekološke koristi. Prostor bi bio opremljen solarnim kolektorom i vetrogeneratorom koji bi proizvodili energiju za potrebe potrošača na lokaciji Bloka 19A. Za javnu rasvetu bi se koristile isključivo štedljive LED sijalice. Takođe su predviđena i pametna, odnosno softverska rešenja povezana na uređaje i senzore koji mogu dodatno da prilagođavaju intenzitet javne rasvete spoljašnjim uslovima. Postojala bi i “zona otpada” sa senzorima koji bi registrovali nivo popunjenosti kontejnera, a koja bi bila umrežena sa aplikacijom za mobilne telefone i računare. Predvideli smo i eko zonu sa solarnim elementima, besplatnim internetom, punjačima mobilnih telefona, meračima zagađenja i info-led displejom koji bi pružao informacije iz oblasti klimatskih promena.”\nOvaj projekat donosi očiglednu dobrobit za stanare, međutim njegov potencijal prevazilazi granice jednog stambenog bloka.\n„Sagledavajući izazove na ovoj lokaciji mi bismo potencijalno mogli da rešimo i probleme drugih lokalnih zajednica, a posebno na Novom Beogradu koji karakteriše doslednost – blokovi imaju široke drvorede, dosta zelenila, ali svugde su ti prostori ostali nedovršeni i nedovoljno održavani. Ovde bismo razvili optimalna rešenja koja bi zatim mogla kao USB da se ’utaknu’ u neku drugu sredinu, odnosno prilagode lokalnom ambijentu. Primena tih rešenja na većem uzorku dovela bi do značajnog smanjenja potrošnje električne energije, umanjenja emisija štetnih gasova i veće ekonomske efikasnosti.”\nProjekat je dobio podršku Grada Beograda i nadležnih ministarstava, međutim potrebno je da se prikupi još finansijskih sredstava kako bi mogao u potpunosti da se realizuje. Potencijal projekta je prepoznat i nagrađen u okviru inicijative “Lokalni razvoj otporan na klimatske promene“ koji sprovode Ministarstvo zaštite životne sredine i UNDP, uz podršku Globalnog fonda za zaštitu životne sredine (GEF), kao jedno od 34 najbolja inovativna rešenja u oblasti borbe protiv klimatskih promena.\nSrđan i njegov tim iz udruženja „Moj lepi grad“ sada, uz pomoć stručnjaka, u okviru Klimatskog inkubatora, razvijaju svoju ideju kako bi ona mogla da se testira i primeni u praksi. U Inkubatoru će dobiti i pomoć za razvoj biznis plana, pronalaženje izvora ko-finansiranja, promociju i uspostavljanje partnerstva sa drugim klimatskim inovatorima.


Potvrđeno: Novi Huawei bez Google aplikacija – Fokus.ba\nAnalitičari smatraju da će "Huawei" teško moći da uvjeri korisnike da kupe njegove uređaje i da će vjerovatno izgubiti mnogo mušterija izvan Kine\nBudući najnapredniji model telefona kineskog “Huaweia” stiže na tržište bez ključnih “Google” aplikacija, što će biti otežavajuća okolnost za ovog tehnološkog giganta koji je pod američkim sankcijama.\nPortparol “Googlea” potvrdio je danas da ova kompanija iz Kalifornije neće izdati dozvole za aplikacije poput “Gmaila”, “Mapsa” ili “Youtubea” za novi uređaj zbog sankcija koje je uveo predsjednik Donald Trump.\nKao rezultat, “Huawei” će moći da instalira u svoj uređaj “Mate 30” samo verziju operativnog sistema “Android” otvorenog koda, prenio je AFP.\n“Huawei” je postao drugi u svijetu po prodaji pametnih mobilnih telefona, ali bi zbog američkih sankcija, koje su uvedene iz bezbjednosnih razloga, mogao da se nađe u velikim problemima. Svi “Huaweijevi” konkurenti neometano koriste “Google” aplikacije.\nIako je administracija SAD proglasila suspenziju sankcija protiv “Huaweia” na 90 dana, to ne važi za nove proizvode ove kompanije, objavio je “Google”.\nAnalitičari smatraju da će “Huawei” teško moći da uvjeri korisnike da kupe njegove uređaje i da će vjerovatno izgubiti mnogo mušterija izvan Kine.\nKineski korisnici navikli su da kupuju “prazne” uređaje i da potom sami instaliraju softver, ali većina kupaca u drugim zemljama očekuje da aplikacije budu već instalirane u novom aparatu.\n“Huawei” je počeo razvoj sopstvenog mobilnog operativnog sistema “harmoni”, ali nije poznato da ći će mu to pomoći da zadrži tržišni udio izvan Kine.\nOčekuje se da će “Huawei” predstaviti telefon “Mate 30” na događaju u Njemačkoj 30. septembra.\nApple predstavio novi iPhone, ima i Pro verziju za one koji “žele samo najbolje”


Govedarica u prednosti za predsjednika Republike Srpske – Top Portal\nGovedarica u prednosti za predsjednika Republike Srpske\nPosljednja istraživanja koja su rađena za međunarodne organizacije pokazala su da je Vukota Govedarica u ubjedljivoj prednosti kao kandidat za predsjednika Republike Srpske, ispred Šarovića i Mićića, ali i Mladena Ivanića, saznaje Top Portal.\nBANJA LUKA – Oči javnosti u Republici Srpskoj, ali i cijeloj Bosni i Hercegovini posljednjih su nekoliko dana uprte u Savez za promjene, jer se ovih dana donose presudne odluke o njihovim kandidatima za Predsjedništvo BiH i predsjednika Republike Srpske, što će svakako biti i presudno za sveukupan izborni rezultat.\nSDS još nije donio odluku za koju funkciju će dati kandidata- za predsjednika Republike Srpske ili za člana Predsjedništva BiH, ali ni ko će to biti.\nPredsjedništvo SDS-a zasjedalo je juče u Brčkom, ali odluke nije bilo.\nKako je poznato, Savez za promjene zajedno će i na opšte izbore u oktobru, a PDP je već kandidovao aktuelnog člana Predsjedništva BiH Mladena Ivanića za jednu od dvije navedene funkcije. Iz PDP-a su ‘džentlmenski’ ostavili SDS-u, kao najjačoj stranci u Savezu za promjene, da bira za koju će funkciju dati svoga kandidata.\nVeć nekoliko mjeseci u javnosti se vrte tri imena iz SDS-a koja bi mogla biti kandidati, a to su ministar spoljne trgovine BiH Mirko Šarović, gradonačelnik Bijeljine Mićo Mićić i predsjednik SDS-a Vukota Govedarica. U SDS-u su mišljenja oko kandidata potpuno podijeljena, kao što je uostalom poznato da je i ta najjača opoziciona stranka podijeljena na više frakcija.\nPredsjednik SDS-a Vukota Govedarica rekao je nakon sastanka u Brčkom da su obavljene redovne konsultacije sa svim članovima Predsjedništva stranke, a koje se tiču kandidata koji treba da ostvare dobre rezultate na izborima.\n„Danas smo se dogovarali na koji način i s kim ćemo doći do pobjede, jer nema nikakve sumnje da su kandidati koje je SDS izbacila ozbiljni ljudi koji mogu da sprovode ozbiljnu politiku, a Republici Srpskoj je to potrebno“, naglasio je Govedarica.\nNa pitanje novinara da li je SDS već odlučio ko će biti kandidat za predsjednika Republike i člana Predsjedništva BiH i hoće li oni biti iz stranke ili u okviru Saveza za promjene, Govedarica je rekao da SDS ima jako dobru saradnju sa koalicionim partnerima, te da ne sumnja u kvalitetan dogovor.\n„Sasvim je izvjesno da ćemo imati zajedničke kandidate. Mladen Ivanić je jedan od dva kandidata za predsjednika Republike Srpske, a što se tiče kandidata iz SDS-a Mirka Šarovića i Miće Mićića, ne treba puno govoriti o kvalitetu tih ljudi, to su veoma važne političke ličnosti, a i ja, kao čovjek koji već godinu dana vodi stranku, sam u užem izboru, ali o tome ćemo odlučivati na sjednici Glavnog odbora koji će biti u februaru“, rekao je Govedarica.\nGovedarica je dodao da vjeruje da će Glavni odbor izaći sa po jednim prijedlogom i da će odluke biti usaglašene.\nSDS je radio i svoja interna istraživanja o tome koji kandidat bi dobio najvišu podršku za koju funkciju i po tim istraživanjima navodno je Šarović najbolje kotirao kao kandidat za Predsjedništvo BiH, a Govedarica za predsjednika Republike Srpske.\nKada je u pitanju kandidat za člana Predsjedništva iz Republike Srpske Mladen Ivanić je daleko bolje pozicioniran od Šarovića, Mićića i Govedarice.\nPrema našim saznanjima, ove informacije predočene su i Savezu za promjene, ali određene strukture unutar SDS-a ne odustaju od toga da po svaku cijenu isture Šarovića i u drugi plan potisnu Govedaricu.\nNavedeno istraživanje pokazalo je da su ispitanici skloniji Govedarici, jer dolazi iz garniture mlađih političara, za njega se ne vežu nikakve kriminalne afere, niti ima mrlja iz prošlosti, za razliku od stranačkih kolega koji pretenduju da budu ispred njega.\nGovedarica je u prednosti i jer se ne libi ući u otvoreni ‘fajt’ sa vladajućim SNSD-om.\nPolitički analitičari navode da bi Govedarica svojom kandidaturom za predsjednika Republike Srpske pokazao da ne bježi od odgovornosti i postavio se kao pravi lider. Ukoliko pak, kandidat za predsjednika Republike Srpske ili Predsjedništvo BiH bude neko drugi, stručna javnost je složna da SDS čeka potop kao i na prošlim izborima, a Govedaricu sudbina njegovog prethodnika Mladena Bosića koji je nakon izbornog poraza odstupio sa čela stranke.\nUpućeni u dešavanja u SDS-u navode da je ‘sklanjanje’ Govedarice primarni cilj određenih interesnih grupa u SDS-u.\nUkoliko se u obzir uzme da se Savez za promjene na čelu sa SDS-om prije svega bori za vlast i promjene u Republici Srpskoj kao logičan slijed događaja nameće se kandidatura čelnog čovjeka najjače opozicione stranke za predsjednika Republike Srpske.\nSDS je na prošlim opštim izborima 2014. bio jedina politička stranka u BiH čiji predsjednik nije bio kandidat za predsjednika RS-a ili člana Predsjedništva BiH. Tada je Savez za promjene za predsjednika RS-a kandidovao Ognjena Tadića koji je izgubio, te Mladena Ivanića koji je dobio izbore za člana Predsjedništva BiH.\nGovedarica je za svoju kandidaturu dobio podršku od opštinskih odbora SDS-a u Banja Luci i Doboju, a sasvim sigurno će stići iz Trebinja.\nHoće li SDS kandidovati predsjednika i pokazati da je ozbiljna partija ili će prevagu odnijeti interesne grupe saznaćemo vrlo brzo.\nSudar tri automobila: Povrijeđene i dvije djevojčice\nU trebinjskom kafiću ubijen mladić


Šojgu: Rusija spriječila raspad Sirije – dijalogin.tv\nRuski ministar odbrane Sergej Šojgu izjavio je na sastanku kolegijuma ruskog Ministarstva odbrane da je operacija Vazdušno-kosmičkih snaga Rusije spriječila raspad Sirije, navodi Sputnik.\n„Spriječen je raspad sirijske države, prekinut lanac “obojenih revolucija” na Bliskom istoku i u Africi, pokrenut proces rešavanja krize i pomirenja zaraćenih strana. Režimu prekida vatre se priključilo 1.074 naselja sa oko 3 miliona stanovnika, dok je 9.000 militanata položilo oružje“, rekao je ruski ministar odbrane. Vazdušno-kosmičke snage Rusije su tokom operacija u Siriji likvidirale 35.000 militanata. Ruska avijacija je tokom operacija u Siriji izvela 18.800 naleta, nanijela 71.000 udara po objektima terorista saopštio je Sergej Šojgu.\nŠojgu je izjavio da je Sjevernoatlantska alijansa umjesto zajedničke borbe protiv terorizma proglasila Rusiju za glavnu prijetnju i da povećava vojni potencijal u blizini ruskih granica.\n„Pod tim izgovorom, budžet zemalja Severnoatlantske alijanse, koji je iznosio 918 milijardi dolara, uvećan je za 26 milijardi dolara. Rukovodstvo NATO-a je donijelo odluku da naredne godine na Baltiku i u Poljskoj rasporedi 4 bataljona i taktičke grupe, a da na teritoriji nekoliko zemalja Istočne Evrope rasporedi tenkovsku brigadu američkih kopnenih snaga“, rekao je ruski ministar odbrane.


Rusija radi na verzijama vakcina u obliku kapi za nos – Borba\nRusija radi na verzijama vakcina u obliku kapi za nos\nNovosibirski centar „Vektor“ planira da napravi verziju vakcine protiv virusa korona „EpiVakKorona“ u obliku kapi za nos, izjavio je šef odeljenja Centra za zoonotske infekcije i grip Aleksandar Rižikov. U isto vrijeme je i centar „Gamaleja“ saopštio da je započeo ispitivanja vakcine „Sputnjik Ve“ (Sputnik V) u intranazalnom obliku.\n„Sada očekujemo dalje poboljšanje i proširenje proizvodnje, a posebno poboljšanje same vakcine, između ostalog kao i naše kolege iz instituta ‘Gamaleja’, pripremamo se za razvoj intranazalnog oblika“, rekao je on na sastanku o povećanju proizvodnje vakcina protiv kovida 19 i napretku vakcinacije stanovništva Rusije uz učešće ruskog predsjednika Vladimira Putina.\nI „Sputnjik Ve“ u obliku kapi za nos\nNa istom sastanku, direktor centra „Gamaleja“ Aleksandar Gincburg izjavio je da je njegov centar započeo ispitivanja vakcine „Sputnjik Ve“ (Sputnik V) u obliku kapi za nos, koja će se završiti ove godine. Kako je istakao, ispitivanja pokazuju da taj oblik nema nikakvih neželjenih efekata.\nIstovremeno, rekao je da centar planira da ove godine završi ispitivanja vakcine „Sputnjik Ve“ u obliku kapi za nos za djecu mlađeg uzrasta – do tri-četiri godine.\nRuskog lidera je zanimalo u kom uzrastu djeca mogu da se vakcinišu.\nGincburg je odgovorio da dječju populaciju treba podijeliti u nekoliko grupa, počevši od uzrasta 12-13-17 godina.\n„Sada radimo na ovome sa pedijatrima“, rekao je direktor centra, napominjući da će najvjerovatnije sledeća grupa imati do 8 godina i možda 3-4 godine.\nMeđutim, nije isključio ni mogućnost vakcinacije i mlađe dece.\n„Ovo je, naravno, vrlo blag i pogodan oblik vakcinacije djece i posebno djece mlađeg uzrasta“, koja se, naravno, plaše šprica i čak mogućih neželjenih efekata koji će se pojaviti“, rekao je Gincburg i dodao da prvi eksperimenti pokazuju da vakcina u obliku kapi za nos ne daje nikakve neželjene efekte.\n„Sputnjik lajt“ za jačanje imuniteta\nIstovremeno, on se osvrnuo i na vakcinu „Sputnjik lajt“, rekavši da može da se primjenjuje za povećanje imuniteta kod osoba koje su ranije preležale koronavirusnu infekciju.\n„Vakcina ‘Sputnjik lajt’ nije napravljena da zamijeni ‘Sputnjik Ve’. ‘Sputnjik lajt’ je prva komponenta vakcine ‘Sputnjik Ve’. Proizvodi se faktički za brzu vakcinaciju stanovništva, a takođe može da ima primjenu u vakcinaciji onih koji su preležali koronu i koji već imaju određeni imunitet na nju, ali ga treba podići“, objasnio je on.\nPodsjetimo, „EpiVakKorona“ je druga od tri vakcine koje je Rusija registrovala. Vakcinu je proizveo Državni naučni centar virusologije i biotehnologije „Vektor“.\nPrva vakcina protiv virusa korona registrovana u svijetu bila je ruska vakcina „Sputnjik Ve“ (Sputnik V) koju je razvio Institut „Gamaleja“. Rusija ima još jednu registrovanu vakcinu – „KoviVak“ centra „Čumakov“.\nKnežević: Pavićević da vrati na poziciju Veljka Živkovića koji je odbio da uhapsi mitropolita Amfilohija\nDuško Marković kuka jer više ne može nezakonito da prisluškuje poslanike i novinare!


PROTEST SINDIKATA: U SRBIJI BORBA KAO 1886. - TVS\nPROTEST SINDIKATA: U SRBIJI BORBA KAO 1886.\nPredsednik Saveza samostalnih sindikata Srbije Ljubisav Orbović kaže da se sindikati bore za ista prava koja su na današnji dan 1886. tražili radnici u Čikagu.\nOn je rekao da je MMF najveći neprijatelj radnika u Srbiji jer je tražio smanjenje plata i penzija, i da se produže godine rada do penzije. "Motiv je da se njima obezbedi plaćanje kamata. Dug je isti, a na nama se štedi", rekao je Orbović.\nOn je dodao da se sindikati zalažu da se povećaju plate "da bi od njih moglo da se živi", da se penzije vrate na nivo pre smanjenja i da traže "budućnost u Srbiji i da se za nju bore". "Jedino zajedno se možemo izboriti za bolje uslove života", rekao je Orbović.\nNekoliko hiljada učesnika protesta Saveza samostalnih sindikata Srbije i Ujedinjenih granskih sindikata "Nezavisnost" povodom Međunarodnog praznika rada, 1. maja došlo je do Vlade Srbije u Beogradu, gde su predali svoje zahteve. Sindikalci su prošetali glavnim beogradskim ulicama, a ispred Vlade Srbije sa kamiona sa ozvučenjem puštena je pesma "Pada Vlada". Ispred Vlade Srbije još jednom su pročitani zahevi sindikalaca, a to su veće zarade, povećanje minimalne cene rada, vraćanje smanjenih penzija i potpisivanje kolektivnih ugovora. Sa kamiona učesnici protesta su poručili da će pomno pratiti šta se dešava sa njihovim zahtevima.\nPredsednika Ujedinjenih granskih sindikata (UGS) "Nezavisnost" Zoran Stoiljković pozdravio je učesnike skupa rečima "dobar dan, osiromašeno radništvo, zaboravljeno seljaštvo, poniženi studenti i poštena inteligencijo".\nRadnici su pozvani da kažu "Ua" onima koji misle da se sa 24.000 dinara mogu hraniti porodica i školovati deca.\nMeđu okupljenima su i članovi Samostalnog sindikata "Frikom", sindikata Nezavisnost "Imlek", kao i Samostalni sindikat zaposlenih u poljoprivredi, prehrambenoj, duvanskoj industriji i vodoprivredi.\nProtest "Protiv diktature" najavio je da će se takođe pridružiti protestu sindikata.


Sada je pravo vreme da se posvetite sebi: Kućna izolacija je idealna da unapredite svoja znanja! | Happy BSC portal\nSada je pravo vreme da se posvetite sebi: Kućna izolacija je idealna da unapredite svoja znanja!\nSetite se svega što ste želeli da uradite za sebe, a nekako nikada niste našli dovoljno vremena za to....Sećate se one knjige što ste čitali na moru, pa je po povratku kući nikada niste završili? Sada je pravo vreme da dovršite knjigu, pa i da počnete neku od novih koje ste dobili za rođendan. Osim što konačno imate vremena da ih pročitate, skrenućete sebi misli sa aktuelnih dešavanja i zabaviti se.


Uručena rešenja o isplati „IPARD“ sredstava | Energetski portal Srbije\nUručena rešenja o isplati „IPARD“ sredstava\nU Stejanovcima, ministar poljoprivrede, šumarstva i vodoprivrede Branislav Nedimović, predsednik opštine Ruma Slađan Mančić i šef delegacije EU u Srbiji Sem Fabrici, uručili rešenje o isplati „IPARD“ sredstava vlasniku gazdinstva Dragiši Kovačeviću, u iznosu od 3.021.300,00 dinara.\nFoto: Print screen (twitter) Ambassador Sem Fabrizi @FabriziSem\nRešenje se odnosi na „IPARD“ podsticaje u oblasti voća, a reč je o samohodnom beraču za višnje i šljive, ukupne investicije 5.035.500,00 din, uz 60 odsto povraćaja.\nVlasnik poljoprivrednog gazdinstva, Dragiša Kovačević iz Stejanovaca, koji se bavi proizvodnjom višnje, preko „IPARD“ programa je aplicirao u januaru prošle godine i nakon godinu dana završen je ceo proces, kako sam kaže bez ikakvih poteškoća, pa je tim povodom primio i rešenje o isplati sredstava.\nAmbasador i šef delegacije EU u Srbiji je istakao zadovoljstvo što je projekat realizovan i što je Ministarstvo poljoprivrede spremno za dalju saradnju, i otvaranje novih konkursa koji će samo ojačati vezu, poboljšati rezultate i omogućiti da novac koji postoji u okviru „IPARDA“ dođe do samih poljoprivrednika.\nPredsednik Opštine Ruma je istakao da je ovo lep primer koji pokazuje da „IPARD“ nije nedostižan i da je to nešto što je danas realnost i dostupno, kao što je slučaj upravo sa gazdinstvom sa područja rumske opštine.\nMinistar poljoprivrede, šumarstva i vodoprivrede Branislav Nedimović je kazao da je današnje uručenje rešenja o isplati samo simbolično, jer će u toku današnjeg dana biti izvršeno još sedam isplata vezanih za nabavku opreme.\nPodsećanja radi, „IPARD“ program Evropske unije je Instrument za pretpristupnu pomoć u oblasti ruralnog razvoja.


Đelić: Stav EK da je SSP prekršen zbog akciza | EurActiv Srbija\nĐelić: Stav EK da je SSP prekršen zbog akciza\nObjavljeno : 26.02.2011.\t Tweet\nPotpredsednik Vlade Srbije Božidar Đelić rekao je 25. februara da je u Vladu Srbije stiglo pismo Evropske komisije u kome se navodi da je izmenama Zakona o akcizama na naftne derivate prekršen Prelazni trgovinski sporazum izmađu EU i Srbije. O tome će biti reči na sastanku Komiteta za praćenje primene Prelaznog trgovinskog sporazuma 22. marta, najavio je Đelić.\n"EU smatra da je Srbija izmenama i dopunama Zakona o akcizama prekršila Prelazni trgovinski sporazum, odnosno da su prekršeni članovi 6.4 i 22.1 tog sporazuma", rekao je Đelić agenciji Beta.\nOn je kazao da je pismo uputio direktor za Zapadni Balkan u Direkciji za proširenje Pjer Mirel (Pierre), kao i da će o ovom problemu biti reči 22. marta u Briselu na sednici Komiteta za praćenje primene Prelaznog trgovinskog sporazuma. Mirel je kopredsedavajući tog komiteta.\n"EU očekuje da će se doći do pozitivnog rešenja. Srbija u godini kada želi da dobije status kandidata i počne pregovore sa EU ne sme sebi da dopusti ovakve stvari. Pokušaćemo da sa evropskim partnerima i Naftnom industrijom Srbije nađemo zajedničko rešenje", rekao je Đelić.\nĐelić je ranije najavljivao da očekuje da će po dobijanju mišljenja Evropske komisija Vlada Srbije pristupiti izmeni i dopuni ovog zakona i to do 22. marta, odnosno sastanka Komiteta za praćenje primene Prelaznog trgovinskog sporazuma.\nTokom izmena poreskih zakona, izglasavanjem amandmana koje je predložila Socijalistička partija Srbije akciza na gorivo iz uvoza povećana je više nego na gorivo koje proizvodi Naftna industrija Srbije, a izmene su stupile na snagu 1. januara 2011. Akciza na litar evropremijum goriva povećana je za 4,8 dinara za litar, na evrodizel za 6,6 dinara, a na bezolovni benzin BMB 95 za 30 para. Akciza na motorne benzine sada iznosi 45 dinara po litru, dok akciza na evro bezolovne motorne benzine (BMB) 98 i evro premijum BMB 95 iznosi 49,5 dinara po litru. Akciza na dizel goriva je 35 dinara po litru, a na evro dizel 37 dinara po litru.\nSporazum o stabilizaciji i pridruživanju i Prelazni trgovinski sporazum potpisani su 29. aprila 2008. godine u Briselu. Od 1. februara 2010. Srbija jednostrano primenjuje Prelazni trgovinski sporazum kojim je predviđeno da se u periodu od šest godina postepeno uspostavi slobodna trgovina industrijskim i poljoprivrednim proizvodima. Sporazum o stabilizaciji i pridruživanju počeće da se primenjuje kada ga ratifikuju sve zemlje članice. To je do sada učinilo 11 zemalja i Evropski parlament.\n"Očekujem da po dobijanju mišljenja, naša vlada pristupi izmeni i dopuni ovog zakona i da se on brzo promeni. Bitno je da bude promenjen najkasnije 22. marta ove godine jer je tad u Briselu godišnji komitet za razmatranje primene ovog sporazuma i sigurno da nije u interesu Srbije da se tamo konstatuje kršenje sporazuma", kazao je on novinarima 21. januara u Skupštini Srbije nakon predstavljanja odgovora na Upitnik Evropske komisije skupštinskom odboru za evropske integracije.\nUpitana da li je pitanje akciza na gorivo ugrozilo kredibilitet srpskih vlasti kao partnera u pridruživanju EU, direktorka Kancelarije za evropske integracije Milica Delević je rekla za EurAktiv 17. februara da bi o tome moglo da se govori ako bi Srbija odbila da se povinuje mišljenju Evropske komisije koje se očekuje.\nKako je ranije najavila predsednica Skupštine Srbije Slavica Ðukić Dejanović, Skupština bi to pitanje mogla da razmatra na zahtev najmanje 84 poslanika ili na zahtev Vlade Srbije za izmene po hitnom postupku pre 1. marta, a kasnije tokom redovnog zasedanja i po odluci predsednika Skupštine.\nPoslanička grupa Liberalno demokratske partije (LDP) je 17. januara Skupštini Srbije podnela predlog izmena Zakona o akcizama, kojim bi se akcize na gorivo i tečni naftni gas smanjile na nivo od pre 1. januara. LDP ima 12 poslanika.\nKancelarija za evropske integracije: Tekst Prelaznog sporazuma o trgovini i trgovinskim pitanjima između Evropske zajednice i Republike Srbije\n: Niže carine za robu iz EU, povećanje PDV-a odloženo


Ministar odbrane Crne Gore, Predrag Bošković, rekao je u petak da će Crna Gora, kao članica NATO-a, nastaviti da snažno podržava politiku “otvorenih vrata” Alijanse I sve njene aktivnosti s ciljem jačanja bezbjednone situacije u regionu, saopštilo je Ministarstvo odbrane.\nGovereći na Specijalnom sastanku ministara odbrane država članica Američko-Jadranske povelje (A-5) u Zagrebu, kojem je prisustvovao i sekretar za odbranu SAD, Džejms Matis, Bošković je izrazio uvjerenje da će integracija Makedonije u NATO doprinijeti regionalnoj stabilnosti i cjelokupnom sistemu kolektivne odbrane, navodi se u saopštenju.\nOn je istakao da će Crna Gora nastaviti da razvija prijateljske odnose sa državama regiona, u cilju unapređenja bezbjednosne situacije u regionu.\n“Takođe, Crna Gora će nastaviti da radi na unaprjeđenju nivoa interoperabilnosti, sa posebnim fokusom na učešće u međunarodnim mirovnim misijama i operacijama, što je mjerljiv dokaz posvećenosti sistemu kolektivne odbrane za koji se Crna Gora opredijelila još nakon obnove nezavisnosti 2006”, piše u saopštenju MO.\nMinistar odbrane Crne Gore, koja predsjedava Jadranskom poveljom, u okviru učešća na Specijalnom sastanku zemalja A-5, susreo se sa američkim sekretarom za odbranu Džejmsom Matisom, ističući da Matisova posjeta regionu i učešće na sastanku u Zagrebu “dodatno ukazuju na posvećenost SAD evroatlantskoj perspektivi regiona” i podržava napore zemalja A-5 u rješavanju aktuelnih bezbjednosnih izazova.\nMinistar Bošković i sekretar Matis saglasili su se da se bilateralna odbrambena saradnja dvije zemlje razvija na zavidnom nivou, što dokazuje i značajan broj zajedničkih aktivnosti, navodi se u istom saopštenju.\n“Bošković se zahvalio na sveobuhvatnoj podršci koje SAD, kao glavni strateški partner, pružaju Crnoj Gori u domenu razvoja nacionalnog odbrambenog sistema, te izrazio očekivanje da će dvije zemlje dodatno unaprijediti postojeću saradnju u svojstvu NATO saveznica, a posebno u oblastima modernizacije i zajedničkog doprinosa kolektivnom sistemu odbrane, imajući u vidu da bez stabilnog regiona Zapadnog Balkana nema stabilne Evrope, ni stabilnog evroatlantskog savezništva”, saopštilo je Ministarstvo odbrane.\nPrema istom saopštenju, Bošković je upoznao Matisa sa aktuelnim prioritetima MO i daljim planovima za razvoj Vojske Crne Gore, i naglasio da će Crna Gora, u skladu sa postojećim mogućnostima, aktivno podržati svaku inicijativu Alijanse koja ima za cilj uspostavljanje I održavanje međunarodnog mira u bezbjednosti.\nSekretar Matis pohvalio je napore koje Crna Gora, kao najmlađa NATO članica, ulaže u okviru učešća u međunarodnim misijama i operacijama, te istakao da će SAD nastaviti da pružaju neophodnu podršku Ministarstvu odbrane i Vojsci Crne Gore u pogledu unaprjeđenja postojećih odbrambenih kapaciteta.\nMatis je, takođe, ukazao na činjenicu da je Crna Gora uspješno sprovela sveobuhvatne reforme koje su rezultirale uspjehom u okviru evro-atlantskih integracija, te izrazio zadovoljstvo što danas Crna Gora predstavlja ključan primjer uspješno sprovedenih reformi, kao i svojevrstan faktor bezbjednosti Zapadnog Balkana, kažu u ministarstvu.\nOsim sa Matisom, Bošković se, na marginama Specijalnog sastanka u Zagrebu, sastao i sa ministrom Kosovskih snaga bezbjednosti, Rustemom Berišom, pri čemu su ministri izrazili zadovoljstvo dosadašnjom saradnjom u oblasti odbrane i razmijenili mišljenja i stavove o trenutnom razvoju odbrambenog sektora, kao i budućoj bilateralnoj saradnji dvije zemlje u oblasti odbrane, dodaju iz MO.\nBošković i Beriša istakli su da je zajedničko učešće u inicijativama regionalnog formata jedan od ključnih alata za uspostavljanje dijaloga i dostizanje trajnog mira i stabilnosti na Zapadnom Balkanu, navodi se u saopštenju.\nBeriša se, kako navode u MO, zahvalio na podršci koju Crna Gora pruža kroz promociju NATO politike “otvorenih vrata’’, ukazujući na neprocjenjiv značaj spremnosti Crne Gore da iskustva iz evroatlantskog procesa podijeli sa zemljama koje imaju iste spoljnopolitičke prioritete.


Sremske Novine » „Deset lekcija koje život znače“\nDodela edukativnog materijala\nStara Pazova – Prošle nedelje, uručivanjem edukativnog seta o bezbednosti u saobraćaju učenicima prvih razreda sve tri osnovne škole u Staroj Pazovi, nastavljena je akcija Direkcije za izgradnju, “Deset lekcija koje život znače”, koja se odvija pod motom “Uči, igraj se i uživaj”. Predsednik opštine Goran Jović i direktor Direkcije za izgradnju Jovan Tišma u prošli četvratak delili su edukativne brošure (dve slikovnice i jedan interaktivni DVD s desetak filmova) koje sadrže osnovna pravila o saobraćaju učenicima prvih razreda u OŠ “Boško Palkovljević Pinki, OŠ “Heroj Janko Čmelik” i OŠ “Simeon Aranicki”.\nU Pinkijevoj školi predsednik opštine Goran Jović je govorio o značaju ove akcije za bezbednost dece u saobraćaju, dok je u ime škole goste pozdravio direktor Milan Predojević. – Mi danas hoćemo draga deco, da vam ukažemo šta je to najvažnije da znate kada je saobraćaj u pitanju. Kako i kada da prelazite ulicu, vozite bicikl, idete u školu, da naučite da izbegnete sve opasnosti u saobraćaju, – rekao je predsednik Jović. Direktor Direkcije Jovan Tišma je podsetio da je ova akcija pokrenuta radi povećanja bezbednosti dece u saobraćaju, posebno u zoni škola.- Ovo je naš doprinos bezbednosti naših najmlađih sugrađana -, rekao je Tišma i dodao da će im biti mnogo lakše da se snalaze u saobraćaju kada pročitaju ove brošure.\nZa goste u Školi “Simeon Aranicki” učenici prvih razreda izveli su bogat program, dok su prigodnu pesmicu na temu saobraćaja izveli i učenici prvih razreda OŠ “Heroj Janko Čmelik”. Dobrodošlicu su im poželeli i direktori ovih škola Slađana Bursać i Janko Havran. Predsednik opštine Goran Jović je prilikom posete Školi “Heroj Janko Čmelik” rekao da je završen projekat za rekonstrukciju raskrsnice u centru Stare Pazove. Po rečima Jovića, rekonstrukcija će obuhvatiti proširenje saobraćajnica na prilazu samoj raskrsnici i ovaj posao bi trebao da bude završen tokom godine.


Srbija i BiH dogovorile zajedničko održavanje 11 mostova - Klix.ba\nBiH Srbija i BiH dogovorile zajedničko održavanje 11 mostova\n11.2.2017. u 11:24\nSrbija granični prijelazi\nDogovorena je zajednička nadležnost Srbije i Bosne i Hercegovine za održavanje 11 od ukupno 13 mostova koji se nalaze između dvije zemlje, izjavio je državni sekretar u Ministarstvu građevinarstva, prometa i infrastrukture Srbije Miodrag Poledica.\n"U posljednjih 20 i više godina o tim mostovima niko nije sistemski vodio računa. Sada smo postigli dogovor oko održavanja tih mostova koji povezuju naše dvije države", rekao je Poledica.\n"Imali smo jučer službeni sastanak izaslanstava Srbije i BiH, koji je uslijedio dvije sedmice poslije sastanka premijera Aleksandra Vučića i predsjednika Vijeća ministra BiH Denisa Zvezdića, a tema je bila održavanje mostova između naše dvije države", rekao je Poledica.\n"Granične službe obje zemlje radit će zajedno kako bi se protok robe i ljudi maksimalno ubrzao", dodao je Poledica.\n1h 51min 41\n3h 3min 21


SAD: Novi neredi i hapšenja u Fergusonu\nPolicija u opremi za razbijanje demonstracija sukobila se rano jutros sa okupljenim građanim na ulicama Fergusona, grada u američkoj državi Misuri, gdje je obilježena godišnjica pogibije crnačkog tinejdžera u intervenciji policajca bijelca.\nOko 200 demonstranata, koji su mahali zastavama, udarali u bubnjeve i uzvikivali parole protiv policije, prošlo je ulicama grada u kojem su se prošle godine desili veliki nemiri nakon pogibije osamnaestogodišnjeg Majkla Brauna.\nPolicija je uhapsila nekoliko osoba, uključujući devet lica iz grupe demonstranata koja je sinoć nakratko blokirala lokalnu saobraćajnicu.\nPolicajci opremljeni štitovima upali su oko ponoći među demonstrante, koji su počeli da bježe iz tog područja. Neki od njih gađali su policajce bocama sa vodom.\nLokalne vlasti proglasile su juče vanredno stanje u ovom predgrađu Sent Luisa i okolini, nakon što su policajci pucali i teško ranili jednog muškarca u oružanom okršaju prije dva dana. Ovaj incident desio se poslije mirnih demonstracija.


Vino kao resurs: vitalna industrija, ekološko sredstvo, način života\nEvropska Unija je vodeći svetski proizvođač, potrošač, izvoznik i uvoznik vina. U stvari, Evropa proizvodi preko polovinu ukupne količine vina na svetu, a vinarstvo je suštinska ekonomska aktivnost za mnoge regionalne ekonomije.\nProizvodnja vina predstavljala je 5,4% od ukupne poljoprivredne proizvodnje u EU 2004. godine, a za ekonomije nekih južnoevropskih zemalja ova proizvodnja je činila i preko 10% vrednosti ukupne poljoprivredne proizvodnje, što je bio slučaj u Francuskoj, Italiji, Austriji, Portugalu, Luksemburgu, Sloveniji i Španiji. Vinski sektor dobija oko 1,3 milijardi evra kao podsticaj i podršku svake godine od ZPP-a.\nDok je u poslednjih nekoliko godina, obim uvoza vina u EU u porastu, EU i dalje ostaje najveći izvoznik vina. Godine 2006, Evropska Unija je izvezla vina u iznosu od 5,5 milijardi eura, što je doprinelo tome da neto suficit bude 3 milijarde eura prema trgovinskom bilansu EU.\nPodizanje vinograda i proizvodnja vina, takođe igraju važnu ulogu u nivou aktivnosti i zaposlenosti u ruralnim područjima mnogih država članica EU i njihovih regiona.\nU 2005. godini, bilo je oko 1,3 miliona gazdinstava sa vinogradima za proizvodnju vina u EU-25, što predstavlja više od 20% svih evropskih farmi. Te farme, zauzimaju više od 3,4 miliona hektara zemljišta, što čini oko 20% od ukupne zaposlenosti u poljoprivredi EU, koja zapošljava preko tri miliona ljudi, uz činjenicu da je porodična radna snaga i dalje veoma rasprostranjena. Pored stalnih radnih mesta, postoji sezonska zaposlenost u berbi. Mediteranske zemlje (Italija, Portugal, Francuska, Španija i Grčka) zapošljavaju 84% od ukupne radne snage koristeći je na gazdinstvima sa vinogradima.\nGledajući evoluciju poljoprivrednih vinogradarskih gazdinstava tokom vremena, došlo je do značajnog pada broja gazdinstava (sa 2,1 miliona u 1990. na 1,3 miliona u 2005.) što se odrazilo i na nivo zaposlenosti u ovom sektoru.\nOvi rezultati su jasan pokazatelj dugotrajnog i dubokog procesa restrukturiranja koji se odvija u evropskom sektoru vina, što je dovelo do širenja prosečne veličini farme i racionalizacije ulaza rada, u kontekstu blagog smanjenja vinogradarskih područja.\nSocio-ekonomska dimenzija gajenja vinove loze šira je od samo poljoprivredne delatnosti u vinogradima i treba uzeti u obzir i indirektne ekonomske aktivnosti vezane za proizvodnju vina, kao što su: trgovina i marketing vina; proizvodnja hrastovih buradi, staklarska industrija, proizvodnja etiketa (štamparije), proizvodnja zavrtanja i čepova, razvoj vinskog turizma.\nVinski sektor čini značajan doprinos životnoj sredini. Vinogradi su obezbedili ljudsko prisustvo u osetljivim oblastima koja često nemaju drugu realnu ekonomsku vrednost. Vinova loza zasađena na obroncima potpomaže limitiranje erozije tla, a takođe može da obezbedi zaštitu od požara, jer niska gustina njihovih podloga pomaže da se ograniči širenje požara.\nKako vinski sektor dodaje vrednost pejzažu i doprinosi njegovom očuvanju, Evropska konvencija o predelu je dodelila posebnu važnost vinogradima. Osim toga, na osnovu odredbi Evropske konvencije o predelu u pogledu zaštite životne sredine, upravljanja i planiranja predela, razvijene su brojne studije koje kao rezultat imaju da istaknu vrednost razvoja vinogradarstva, i uspostave novi parametri kodeksa dobre prakse, kako bi se očuvala životna sredina i promovisao vinogradarski pejzaž kao oznaka kvaliteta turizma.\nCiljevi Centra vinske kulture se upravo poklapaju sa gore pomenutim, uz tendenciju da se ovakve studije u Srbiji, ne samo usvajaju, već ozbiljno i sa odgovornošću, počnu da se primenjuju.


Korona virus: U Srbiji preminulo 28 ljudi, najveće zemlje EU obustavile upotrebu Astrazeneke | Luftika\nPosle drugog vikenda zaredom, kada su u Srbiji radile samo prodavnice sa osnovnim namirnicama, apoteke i pumpe, nadležni su najavili da će neke mere biti pooštrene, a u Evropi se povećava broj država koje su privremeno obustavile upotrebu Astrazeneka vakcine.\nKorona virus: Još 36 ljudi preminulo u Srbiji, u Bosni čak 67 umrlih za…\nKorona virus: Ideja u Srbiji - društveno-koristan rad za prekršioce…\nPrema zvaničnim podacima, u poslednja 24 časa u Srbiji je preminulo 28 ljudi, a zaraženo je još 4.364. Od početka pandemije ukupno je umrlo 4.747 ljudi.\nSednica Kriznog štaba biće održavana u utorak, a epidemiolog Predrag Kon ocenio je da je najefikasnije varijanta zatvaranje svega, osim apoteka, benzinskih pumpi i prodavnica sa hranom na deset do 14 dana.\nFrancuska, Nemačka, Španija i Italija, poslednje su u nizu zemalja koja su obustavile upotrebu vakcine AstraZeneka posle izveštaja iz Norveške o zgrušavanju krvi kod odraslih koji su primili vakcinu.\nIz britanske regulatorne agencije za lekove, kao i iz Svetske zdravstvene organizacije kažu da vakcinacija treba da se nastavi i da nema dokaza da je vakcina povezana sa slučajevima kod kojih je zabeleženo zgrušavanje krvi.\nU svetu je do sada zaraženo blizu 120 miliona ljudi, a preminulo je više od 2,64 miliona. Oporavilo se blizu 70 miliona ljudi, pokazuju podaci Džons Hopkins univerziteta.\nPrema zvaničnim podacima, u Srbiji je u poslednja 24 sata preminulo 28 ljudi, zaraženo je još 4.364, a na respiratorima je 219 pacijenata.\nUkupan broj preminulih od početka pandemije je 4.747.\nOd poslednjeg preseka stanja u Srbiji, na korona virus testirano je 15.265 uzoraka.\nHospitalizovano je 4.516 ljudi.\nOd početka epidemije zvanično je potvrđeno 520.911 slučajeva zaraze.\nVečernje novosti su objavile da je od posledica korona virusa u bolnici „Dragiša Mišović” u Beogradu preminuo poznati bubnjar Dragoljub Đuričić.\nNajavljujući sastanak sa medicinskim delom Kriznog štaba, premijerka Brnabić je rekla: „Izvesno je da će biti pooštrene protivepidemijske mere. Koje, još nije odlučeno”.\nEpidemiolog Predrag Kon ocenio je da je jedina mera koja može da uspori širenje virusa zatvaranje svega, osim apoteka, benzinskih pumpi i prodavnica sa hranom na deset do 14 dana.\n„Nema sumnje da će brojke i dalje da rastu, pritisak na bolnice je sve veći i mi to moramo da zaustavimo što je brže moguće.\nJedina efikasnost se obezbeđuje naglim, možda naizgled drastičnim merama”, rekao je Kon za Radio-televiziju Srbije.\nVladislav Vukomanović, kardiolog- pedijatar sa Instituta za majku i dete, rekao je da su u ovu instituciju primljene dve bebe stare 13 i 15 dana, jer su pozitivne na korona virus.\n„Oba novorođenčeta su dobrog opšteg zdravstvenog stanja, ali da je jedno primilo i male doze kiseonika”, rekao je Vukomanović za RTS.\nU Srbiji je do sada dato 2.007.650 doza vakcina protiv korona virusa, a 782.668 osoba primilo je i drugu dozu, pokazuju najnoviji podaci Vlade Srbije.\nMarija Gnjatović, saradnica Instituta za primenu nuklearne energije, rekla je za televiziju Prva da među zaraženima ima i onih koji su primili drugu dozu vakcine, ali da je to očekivano jer je vakcini potrebno vreme da počne da deluje.\n„Pun imunitet posle dve doza Sinofarm vakcine, koju je primio najveći broj građana, nastupa posle oko mesec dana”, napomenula je Gnjatović.\nDodala je da se ne sme dovesti u pitanje kvalitet vakcina zbog toga, jer još nema mehanizma koji će štititi dok se ne razvije imuni odgovor posle vakcinisanja.\nFrancuska, Nemačka, Italija i Holandija zaustavili vakcinisanje ljudi AstraZeneka vakcinom\nVlasti ovih zemalja su odluku donele posle izveštaja iz pojedinih zemalja da je bilo pacijenata koji su imali zgrušavanje krvi posle imunizacije\nIz Svetske zdravstvene organizacije kažu da je vakcina bezbedna\nIz britanskog medicinskog regulatora za lekove kažu da vakcinacija treba da se nastavi i da nema dokaza da je vakcina povezana sa slučajevima kod kojih je zabeleženo zgrušavanje krvi\nUgostitelji u Velikoj Britaniji prete da će tužiti državu\nBivši predsednik Amerike Donald Tramp pozvao je pristalice da se vakcinišu\nHrvatska – 251.174 potvrđenih slučajeva\nDo sada je preminulo 5.685 ljudi, a oporavilo se 241.147\nSlovenija – 200.579 potvrđena slučaja\nDo sada su preminula 3.938 pacijenata, a oporavilo se 200.579\nBosna i Hercegovina – 142.160 potvrđenih slučajeva\nSeverna Makedonija – 112.646 potvrđenih slučajeva\nOd posledica korona virusa do sada je preminulo 3.319 ljudi, a oporavilo se 97.687\nCrna Gora – 83.693 potvrđenih slučajeva\nPreminulo je 1.129, a oporavilo se 73.611 ljudi.\nSve više evropskih država odlučuje se da privremeno obustavi upotrebu Astrazeneka vakcine posle izveštaja iz Norveške o zgrušavanju krvi kod odraslih koji su primili to cepivo.\nFrancuska, Nemačka, Španija i Italija su to uradile u ponedeljak popodne, a nešto ranije istu odluku doneli su i nadležni u Holandiji.\nNemačko ministarstvo spoljnih poslova u ponedeljak je saopštilo da momentalno obustavlja upotrebu Astrazeneke na osnovu preporuke stručnjaka za imunizaciju sa Instituta Pol Erlih.\n„Pošto smo dobili izveštaje o cerebralnim venskim trombozama u Nemačkoj i Evropi, Institut smatra da je potrebno sprovesti dalja ispitivanja”, navodi se u saopštenju nemačkog ministarstva koje prenosi agencija AFP.\nUbrzo posle toga, oglasio se i Emanuel Makron, predsednik Francuske.\n„Odluka – koja je preduzeta iz predostrožnosti – jeste da se obustavi imunizacija vakcinom AstraZeneka u nadi da ćemo moći brzo da nastavimo ako EMA da zeleno svetlo”, rekao je Makron.\nKarolina Darijas, španska ministarka zdravlja u ponedeljak uveče saopštila je da je obustavljena upotreba ove vakcine na bar dve nedelje.\nHolandska vlada je najavila da će odluka o zaustavljanju davanja vakcine AstraZeneka biti na snazi najmanje do 29. marta.\nTužilaštvo u severnoj Italiji naložilo je zaplenu 400.000 AstraZeneka vakcina posle smrti 57-godišnjeg nastavnika muzičkog posle dobijanja ovog cepiva.\nPokrenuta je i istraga o smrti ovog muškarca, a ujedno je obustavljeno davanje vakcine ovog proizvođača.\nPrethodno su i Irska i Austrija odlučile da privremeno obustave davanje vakcina AstraZeneka.\nAli iz Svetske zdravstvene organizacije kažu da nema povezanosti između vakcine i zgrušavanja krvi.\nNadležna italijanska agencija produžila je zabranu upotrebe vakcine takođe dok ne stignu nove informacine iz Brisela.\nRanije je iz Evropske agencije za lekove saopšteno da je i dalje veći rizik oboleti od korona virusa nego primiti vakcinu.\nProfesor Endru Polard direktor grupe sa Oksforda koja se bavila razvijanjem Okosford-AstraZenaka vakcine rekao je da je „bezbednost apsolutno najvažnija” i da nema povezanosti između zgrušavanja krvi kod pojedinijih pacijenata i vakcine.\nOn je govorio za BBC Radio 4 program pošto je u nekoliko evropskih zemalja zaustavljena vakcinacija AstraZeneka vakcinom zbog mogućih neželjenih efekata.\nRekao je da postoje dokazi da u Velikoj Britaniji, u kojoj je do sada data većina doza ove vakcine, nije dolazilo do pojave krvnih ugrušaka kod ljudi koji su primili AstraZeneku.\nI u Finskoj je sprovedena studija koja je pokazala da nema povećanog rizika prilikom vakcinacije ovom vakcinom.\nPolard je upozorio da je veći rizik od Kovida i rekao da ukoliko se vakcinacija ne sprovede do kraja, može se očekivati na desetine hiljade mrtvih od ovog virusa tokom ove godine.\nDodao je da sve veći broj evropskih država prijavljuje porast broja zaraženih.\nIz kompanije AstraZeneka uveravaju da je vakcina bezbedna, pošto je nekoliko evropskih zemalja zaustavilo vakcinaciju ovom vakcinom.\nSvetska zdravstvena organizacija saopštila je da je tokom prethodne nedelje zabeležen rast od 11 odsto u broju novozaraženih.\nTo, prema mišljenju stručnjaka SZO, zabrinjava i ukazuje da mere nisu dovoljno efikasne, bez obzira što vakcinacija uzima maha.\nZbog novog porasta broja zaraženih, italijanska vlada uvela je nove mere – ponovo su zatvorene prodavnice, škole i restorani.\nMere će biti na snazi najmanje do Uskrsa, kada se planira potpuno zaključavanje.\nU Americi stručnjaci za zarazne bolesti kažu da bi vakcinacija bila uspešnija ukoliko bi bivši predsednik Amerike Donald Tramp pozvao pristalice da prime vakcinu protiv korona virusa.\nPapua Nova Gvineja i druge ostrvske države mogle bi da se suoče sa novim talasom zaraze.


Studiranje za nepostojeća zanimanja | Pančevac\n09.03.2015 12:09·0 komentaraPregleda: 203\nOmladina Lige socijaldemokrata Vojvodine je pre godinu dana pokrenula akciju pod nazivom „Nepostojeća zanimanja”, u okviru koje se ukazuje na činjenicu da se u Srbiji studenti državnih i privatnih fakulteta školuju za 147 zvanja koja nisu uneta u zvanični šifarnik. Oni su Ministarstvu prosvete uputili pismo s pitanjem o tom problemu, ali nisu dobili odgovor.\nZbog toga su prošle nedelјe pokrenuli još jednu akciju, koja se sastoji u tome da svakog radnog dana ministru prosvete Srđanu Verbiću pošalјu po jedno pismo u kom se nalazi i jedno nepostojeće zanimanje. Kažu da će to nastaviti da rade sve dok se on ne oglasi.\nMiodrag Lukić, predsednik Omladine Gradskog odbora LSV-a, na konferenciji za novinare, održanoj u sredu, 4. marta, rekao je da je sramota što šifarnik koji datira iz 1998. godine još uvek nije ažuriran i nije usklađen sa Zakonom o visokom obrazovanju.


Poslanici odali poštu žrtvama napada u Parizu\nPoslanici u Skupštini Srbije danas su minutom ćutanja odali poštu žrtvama terorističkih napada u Parizu, u kojima su ubijene 132 osobe i više od 350 ranjeno. U napadima terorista u Parizu povređeno je i 14 državljana Srbije, od kojih su dvoje u kritičnom stanju.\nPoslanici opozicije su nakon toga počeli da se javljaju po Poslovniku i negoduju zato što je nova sednica koja je bila zakazana za sutra pomerena za danas u 16.00 časova, uz navode da neće stići da se pripreme za rad.\nPoslanici treba danas da počnu razmatranje amandmana na dopune Zakona o budžetu za 2015. godinu, kojima je predviđena jednokratna pomoć za zaposlene u prosveti od 7.000 dinara.\nTu pomoć bi trebalo da dobiju zaposleni u osnovnom i srednjem obrazovanju, višim i visokim školama i ustanovama učeničkog i studentskog standarda.\nOpozicione stranke smatraju da je pomoć od 7.000 dinara sramota i uvreda za zaposlene u prosveti, dok poslanci Srpske napredne stranke ističu da je odgovornost za sadašnje stanje u društvu i nezaposlenost na bivšoj vlasti.


Odluka Saveta i Urednistva\nRepublika nastavlja da izlazi\nNa zajednickoj sednici Saveta i Urednistva Republike, koja je odrzana u petak 23. novembra, odluceno je da nas list i dalje izlazi i tako potvrdi i nastavi svoju trinaestogodisnju tradiciju nezavisnog i istrazivackog glasila. Pre sednice Saveta i Urednistva dobili smo i veliki broj pisama - neka od njih ovde prenosimo - u kojima nas nasi citaoci hrabre i podrzavaju u nastojanjima da opstanemo, uprkos ogromnim finansijskim problemima koje trpimo.\nO nasim finansijskim teskocama, koje su nas svih ovih godina stalno pratile, ali su se dramaticno zaostrile narocito u poslednje vreme, obavestili smo vas u prethodnim brojevima naseg lista, sto je i nametnulo potrebu da ove probleme razmotre zajednicki i Savet i Urednistvo Republike.\nNas i vas list izdrzava se iz dva izvora prihoda: od prodaje i od donacija koje uglavnom koristimo za realizaciju nasih projekata. Posle demokratskih promena, izvrsenih prosle godine, umesto olaksanja, za nas su nastali jos veci finansijski problemi. Strani donatori su sada svu svoju paznju i naklonost usmerili na pomoc novoj vlasti, a medije upucuju na to da finansijski "stanu na svoje noge", sto Republici, s obzirom na njen istrazivacki i analiticki karakter, nije nimalo lako da postigne u tako kratkom roku. Ostajuci dosledan u svojoj nezavisnoj poziciji, nas se list ni do sada, a nece se ni ubuduce, svrstavati iza neke drzavne, stranacke ili neke druge moci, niti traziti zastitnika i nezasluzene beneficije. Zato se jos jednom obracamo citaocima, koji su nam i do sada potvrdjivali svoju privrzenost, da nam svojim urednim uplatama pretplate i po mogucstvu donacijama omoguce da ovu tesku finansijsku situaciju prebrodimo.\nSa svoje strane Savet i Urednistvo potvrdjuju svoju resenost da Republika, kao i do sada, zadrzi svoju kriticku distancu prema svakoj vlasti, da kriticki i kvalifikovano ispituje drustvene pojave i neguje pluralizam ideja. Sa takvim svojstvima Republika zadovoljava intelektualnu radoznalost nase javnosti sto ce, bez ustupaka, raditi i ubuduce.\nNa sastanku Saveta i Urednistva bilo je reci i o novoj zakonskoj poziciji Republike. Naime, Republika je do sada izlazila samo na osnovu resenja Sekretarijata za informacije Vlade Srbije iz 1992, a sada nas je, na osnovu naseg zahteva, Privredni sud u Beogradu registrovao kao zadrugu za pruzanje intelektualnih usluga "Res publica". Promene u nasem pravnom polozaju su sledece: vlasnik i izdavac Republike nece biti kao do sada Savet i redakcija, nego Zadruga sa svojim ovlascenim organima: Skupstinom zadrugara, Upravnim odborom, upravnikom, koji rade i odlucuju na osnovu Zadruznih pravila (statut). Naravno, Savet ostaje i dalje i bavice se, kao i do sada, razmatranjem i odobravanjem uredjivacke politike Republike, kao Savet saradnika.\nNa sednici Upravnog odbora, odrzanoj 27. novembra, Nebojsa Popov je imenovan za glavnog i odgovornog urednika.\nZbog naraslih troskova proizvodnje, primorani smo da povisimo cenu jednog broja na 40 a dvobroja na 50 dinara. Izvinjavamo se zbog toga.


Italijanski stručnjaci istražuju: Korona virus se pojavio u Evropi PRE NEGO ŠTO SMO MISLILI? – PostInfo\nHome Svet Italijanski stručnjaci istražuju: Korona virus se pojavio u Evropi PRE NEGO ŠTO SMO MISLILI?\nAdrijano Dekarli, epidemiolog i profesor medicinske statistike na Univerzitetu u Milanu, kazao je za “Rojters” da je zabeležen „značajan“ porast broja osoba koje su hospitalizovane zbog upale pluća i gripa u oblastima Milana i Lodija u periodu između oktobra i decembra prošle godine.\nOn je kazao da ne može dati tačne cifre, ali da su „stotine“ ljudi više nego uobičajeno hospitalizovane u poslednja tri meseca 2019. u tim oblastima – dva najteže pogođena grada u Lombardiji – zbog upale pluća i simptoma koje izaziva grip, i da su pojedini od njih preminuli, prenose “Vijesti”.\n– Želimo da utvrdimo da li je virus već bio u Italiji krajem 2019 i – ukoliko jeste – zašto je ostao neprimećen relativno dug vremenski period kako bismo imali jasniju sliku u slučaju da treba da se suočimo sa drugim talasom epidemije – kazao je on.\n– Smatram da je krajnje neverovatno da je virus bio prisutan u Evropi pre januara – kazao je Pol Hanter, profesor medicine na britanskom univerzitetu Istočna Anglija, koji prati razvoj pandemije.\n– Virus je već bio ovde u drugoj polovini januara – kazao je Masimo Gali, šef infektivne klinike bolnice Sako u Milanu i profesor na odseku za biomedicinske i kliničke nauke na Univerzitetu u Milanu.\n– Nijedan od tih slučajeva nije dokumentovan kao kovid-19 jer nije bilo dokaza o postojanju KOVID-19 – kazao je on za Rojters.


2021 2046 pregleda\nSpecifični cilj 2: Podsticanje svih onih koji se na formalan ili neformalan način bave obrazovanjem u Srbiji da međusobno sarađuju, motivišu dobrim primerima iz prakse, promovišu dečje i nastavničko stvaralaštvo pod motoom da je svako dete jednako važno.\nMeđunarodni KONKURS u različitim kategorijama na ISTU temu: Svako dete je jednako važno\n1) za najbolju besedu -Pravo učešća na konkursu imaju sve osobe koje se na formalan ili neformalan način bave obrazovanjem i kulturom.\nKonkurs za najbolju besedu namenjen je svima koji se na formalan ili neformalan način bave obrazovanjem dece u Srbiji, Crnoj Gori, Bosni i Hercegovini, Hrvatskoj i Severne Makedoniji.\n2) Konkurs za literarno stvaralaštvo (radovi se šalju na mejl adresu)\n3) likovno stvaralaštvo (radovi se dostavljaju poštom ili mejlom)\n4) dramsko stvaralaštvo- za najbolju dečju predstavu\n5) filmsko stvaralaštvo, za najbolji edukativni film u trajanju do 4 minuta (radovi se šalju na mejl)\n6) muzičko stvaralaštvo- za najbolju dečju vokalnu kompoziciju (radovi se šalju na mejl)\nSve pristigle radove klasifikuje komisija koju čini stručni žiri za određenu oblast. Stručni žiri izdvaja po šest ili više finalista iz jedne oblasti. U odabiru radova treba se voditi računa da svaka od 18 školskih uprava u Srbiji bude zastupljena, kao i da obuhvati sve države regiona.\nPravo učešća na konkursu (2,3,4,5,6.) imaju učenici 1.do 8. razreda osnovne škole, koji će biti klasifikovani u dve kategorije- mlađa (od 1. do 4. razreda) , srednja(od 5.-8. razreda) i starija (učenici srednjih škola) iz Srbije, Crne Gore, Bosne i Hercegovine, Hrvatske, Severne Makedonije.\nRok za slanje radova je 15. 10. 2021. godine.\nNa platformi „Svako dete je jednako važno“ će biti postavljeni svi radovi finalista nakon čega će biti organizovano onlajn glasanje za pobednika konkursa. https://svakodetejevazno.blogspot.com/\nSvi učesnici u konkursu dobiće Zahvalnice za učešće, a pobednici diplome za osvojena mesta.\nProjekat finansira Lokalna samouprava Brus, a realizuje udruženje Centar za razvoj obrazovanja i kulture.


Upis u predškolske ustanove počinje danas i traje do 19. maja – Gradskibiro.rs\nUpis u predškolske ustanove počinje danas i traje do 19. maja\nBEOGRAD, 8. maja 2017. (Beta) – U 17 beogradskih predškolskih ustanova danas počinje predaja zahteva za upis u vrtiće u kojima ima oko 7.000 slobodnih mesta.\nUpis će trajati do 19. maja, dok će preliminarne liste upisane dece biti istaknute 12. juna, navedeno je na sajtu Skupštine grada Beograda.\nŽalbe roditelja upisna komisija razmatraće do kraja juna, posle čega će biti poznate konačne liste za 5.115 mesta u jaslama, 1.537 mesta u vrtićima i 229 mesta za produženi boravak predškolaca, mimo obavezna četiri sata boravka za sve predškolce.\nVršilac dužnosti sekretara za obrazovanje i dečju zaštitu Slavko Gak istakao je da će se broj slobodnih mesta sigurno povećati, budući da predškolskim ustanovama sekretarijat može odobravati zahteve za dodatnih do 20 odsto više mesta tamo gde je moguće, ali će se nalaziti i drugi načini.\n“Razmatramo koje je već postojeće vrtiće moguće proširiti i koje škole prenameniti, ali i gde je moguće graditi nove vrtiće kako bismo omogućili veći broj slobodnih mesta i što manju listu čekanja”, rekao je Gak.\nOn je poručio roditeljima da se na vreme informišu šta im je potrebno od dokumentacije za upis dece, te da iskoriste mogućnost elektronskog podnošenja zahteva kako bi se izbegle gužve.


Rafael BorićBusiness 25. siječnja 2022. 07:35\nI TikTok testira uvođenje pretplate…\nVijest o mogućem uvođenju pretplate na TikToku dolazi samo dan nakon što je objavljeno da je Instagram krenuo s testiranjem pretplate za svoj sadržaj u SAD-u.\nKineski TikTok, koji je u proteklih godinu dana doživio eksploziju popularnosti, razmatra uvođenje pretplate za pojedine sadržaje.\nKako su potvrdili TechCrunchu, opcija bi bila namijenjena kreatorima sadržaja koji bi mogli naplaćivati pristup određenom sadržaju.\nZa sad nije poznato kako bi funkcionirao cijeli sustav pretplate odnosno plaćanja sadržaja, jer ste tek ograničeno testira. Nagađa se kako bi dio sadržaja i dalje bio besplatan, dok bi neki ekskluzivniji dijelovi bili dostupni samo korisnicima koji plate poseban pristup.


Meštani Bistrice na Limu dobili poštu (video)\nbeta 11. јун 2016. године Друштво Коментари\nDirektor Pošte Milan Krkobabić na otvaranju poslovnice u Bistrici\nU želji da sačuva i ohrabri ljude na selu, da učini nešto korisno i dobro za njih, Pošta Srbije svake sedmice od početka godine otvara po jednu seosku poštu. Doslednim sprovođenjem društveno-odgovorne akcije "52 pošte za 52 nedelje", danas je počela sa radom 24. poštanska poslovnica, i to u Bistrici na Limu, na tromeđi opštinskih mesta Nova Varoš, Priboj i Prijepolje.\nKorisnicima je na upotrebu predao Milan Krkobabić, direktor Javnog preduzeća "Pošta Srbije".\n"Velika kompanija kakva je Pošta Srbije zapošljava 15.000 ljudi, zarađuje i obezbeđuje jedan posto državnog budžeta, blagovremeno izmiruje sve obaveze i sprovodi živu investicionu aktivnost, ali ima obavezu i da bude društveno odgovorna kompanija. Cilj nam je da u ovoj akciji srpska sela, i ona najudaljenija, dobiju poštu. Posebno me raduje što smo jednu učionicu ovdašnje škole opremili kao informatički kabinet. Nastavićemo to da činimo i u drugim seoskim školama, s obzirom na to da se razmišlja o uvođenju Informatike kao obaveznog predmeta u škole. Ovo je naš iskorak u tom smeru", istakao je direktor Krkobabić.\nPoseban dar Pošte Srbije, pogotovo starijim generacijama, jeste besplatan internet kutak, gde će upravnik pošte i poštar biti tu ako zatreba pomoć u ovladavanju savremenim vidovima komunikacije.\nU isto vreme nisu zaboravljeni ni mladi naraštaji. Pošta Srbije je poklonila OŠ "Dobrisav-Dobrica Rajić" u Bistrici tri kompjutera, laserski šampač, i skener, tako da je 30 đaka ove škole danas prvi put imalo čas informatike u kabinetu za IT.\nOvaj poslovni potez Pošte Srbije pozdravio je i Dimitrije Paunović, predsednik opštine Nova Varoš i načelnik Zlatiborskog okruga.\n"Bez uzajamne podrške i saradnje velikih sistema i lokalnih samouprava ne možemo napraviti nešto dobro za naše sugrađane. Zahvaljujem Pošti Srbije na otvaranju ovog važnog objekta za kvalitetniji život meštana, na čemu naša lokalna samouprava, zajedno sa državom Srbijom posvećeno radi poslednje četiri godine", rekao je on.\nNeposrednom saradnjom Pošte Srbije i lokalne samouprave, temeljno je uređen objekat pošte u Bistrici, koja će svojim uslugama na šalteru i dostavi olakšati svakodnevicu oko 450 domaćinstava ili više od 1.000 stanovnika naselja Bistrica, Čelice, Kučin i Džurovo, kao i poslovanje dvadesetak pravnih lica ovoga kraja.\nU poslovnici po meri novog doba, savremeno opremljenoj i povezanoj u jedinstvenu aplikaciju Post-tis, koju su kreirali najbolji informatičari i tehnolozi Pošte Srbije, korisnici će moći da računaju na jednostavne, brze i sigurne poštanske i platne servise. Usluge najvišeg kvaliteta po najpovoljnijim cenama biće im dostupne svakog dana u radnoj nedelji od 8 do 14 časova.\nKao i ostale pošte u akciji "52 pošte za 52 nedelje" i bistrička je otvorena potpisivanjem ugovora u sklopu promotivne akcije "Post-ekspres za 99 dinara", koja je produžena do kraja juna i koja predstavlja svojevrsni podsticaj privredne aktivnosti, a prvi korisnici usluga su bili pomenuta osnovna škola i preduzetnik "LIM-D.T.".\nBudući da se novootvorena pošta nalazi na magistrali, njene usluge će značiti i svima koji putuju ka moru. Takođe, u susret turističkoj sezoni, danas je u centralnoj pošti na Zlatiboru proradila specijalizovana poštanska prodavnica – post-šop, gde će moći da se kupe brojne sitnice, prigodni pokloni i suveniri. Ovo prodajno mesto je promocija novog koncepta trgovine u poštama, koji će uskoro zaživeti u šalter-salama stotinu većih pošta širom Srbije.\nOznake: bistrica posta milan krkobabic


VEČERAS DODJELA NAGRADE MILAN MLADENOVIĆ: Svečanost u Bitef art kafeu - BIGportal.ba\n21 Septembra, 2020 21 Septembra, 2020 058\nDODELA nagrade “Milan Mladenović 2020” biće održana večeras (20.30) u letnjem “Bitef art kafeu” u Beogradu, a prenos možete da gledate uživo na fejsbuk-stranici i “Jutjub” kanalu “Zadužbina Milana Mladenovića”.\nNagrada za muzičko delo od izuzetnog značaja će biti, po drugi put, dodeljena na 62. godišnjicu rođenja čuvenog rokera. O priznanju ove godine odlučuje stručni žiri čiji su članovi Darko Rundek, frontmen “Električnog orgazma” Srđan Gojković Gile i Mirela Priselac Remi, pevačica grupe “Elemental”. Pre godinu dana, nagradu je dobila grupa “Artan Lili”.\nNa svečanosti će biti promovisano i reizdanje albuma Angel’s breath, koji je Mladenović snimio 1994. u Brazilu sa Mitrom Subotićem Subom. Tom prilikom će biti premijerno prikazan video -materijal zabeležen tokom Milanovog boravka u južnoameričkoj državi.\nPlanirana isključenja električne energije u Banjaluci, za utorak, 22. septembar 2020.godine\nPješaka udarilo teretno vozilo\n“Ne žalim jer je nužno da daš sve od sebe kada igraš za svoju zemlju”\nIsak Šabanović i Valentina Kuzmanović snimili prve pjesme\nNestvarne scene u Italiji – ljudi zaustavili automobile


Arhiva vesti, petak 26. oktobar 2007, strana 5 - Naslovi.net\nArhiva vesti » petak 26. oktobar 2007\nVeće kamate u Vojvođanskoj i NBG\nB92 petak, 26. oktobar 2007.\nNovi Sad -- Vojvođanska banka i Nacionalna Banka Grčke ponudile su duplo veće kamate štedišama tokom trajanja „nedelje štednje“.U zajedničkom saoštenju ovih banaka se navodi da će građani koji svoja slobodna devizna sredstva u evrima ili američkim dolarima oroče na tri meseca, uvećati oročenu sumu za sedam odsto, na šest meseci za 7,5 procenata, a oročenu... »\nŠuk: Potrebana precizna odluka...\nPink petak, 26. oktobar 2007.\nUNMIK očekuje precizne odluke od posredničke trojkeZamenik šefa UNMIK-a Stiven Šuk izjavio je da UNMIK očekuje precizne odluke i preporuke koje će posrednička trojka Kontakt grupe za Kosovo uputiti generalnom sekretaru UN Ban Ki Munu. Ja se nadam da će (međunarodna posrednička) trojka naći rešenje, ali šta god da se... »\nMondo: Šuk: Neke grupe će podrivati odluku o statusu\n"Impol Seval":34 mil. € investicija\nUžice -- Slovenački "Impol", vlasnik Valjaonice aluminijuma u Sevojnu kod Užica, je investirao u tu fabriku do sada 34 miliona evra.To je tri puta više od obaveza koje je imala po kupoprodajnom ugovoru kompanija iz Slovenske Bistrice koja je pre pet godina postala većinski vlasnik Valjaonice, saopštio je predsednik uprave "Impol Sevala" Jernej Čokl. Govoreći... »\nPljačkaš uhapšen u kombiju koji je ukrao\n24 Sata petak, 26. oktobar 2007.\nAPSURD - Branislav Đekić (33) iz Beograda uhapšen je juče oko 10.30 sati u blizini rampe u Bubanj Potoku u kombiju preduzeća "MPC Holding". Đekić je prethodno opljačkao taj kombi, koji je bio pun cigareta. Đekić je naoružan pištoljem prišao kombiju u centru grada, u blizini Zoološkog vrta i oružje... »\nBlic: Uhapšen jer je oteo šest kombija punih cigareta\nPodgorička Budućnost u rukama gradske uprave\nVećinom glasova odbornika u gradskoj skupštini fudbalski klub "Budućnost" transformisan je u akcionarsko društvo, a grad Podgorica raspolagaće sa 90 odsto akcija "plavih". Odlukom o transformaciji glavni grad Crne Gore će zadržati najveći deo akcija, osam odsto pripašće zaposlenima, a dva odsto NVO... »\nŠutanovac: Lično naredjujem provere kasarani\nMinistar odbrane Dragan Šutanovac izjavio je da se pretresi kasarni ne obavljaju isključivo zbog generala Ratka Mladića. "Želimo da se uverimo da u tim objektima ne boravi niko neovlašćeno, mislim da ne moram da podsećam na slučaj 'Topčider'", rekao je Šutanovac u intervjuu "Novostima". On je dodao... »\nRTS: Šutanovac: Lično naređujem provere kasarani\nDanas petak, 26. oktobar 2007.\nVašington - Američki državni sekretar Kondoliza Rajs i ministar finansija Henri Paulson objavili su juče da je ta zemlja uvela nove sankcije Iranu, koje će automatski stupiti na snagu, i optužili elitne odrede Kvods iranske Revolucionarne garde da podržavaju terorizam. Tom prilikom takođe je... »\nGlas javnosti: U predvorju rata\nKahrimanu ukinuta suspenzija\nNekadašnjem golmanu mlade reprezentacije Srbije Damiru Kahrimanu ukinuta je suspenzija u ekipi novosadske Vojvodine i on se, uz novčanu kaznu od 600 evra, vratio u konkurenciju za prvi tim.Kahriman je u utorak, odlukom Disciplinske komisije novosadskog prvoligaša, udaljen iz ekipe zbog odbijanja da sedi na klupi na utakmici protiv Bežanije, ali je ta kazna sada smanjena na novčanu od 600 evra. Disciplinska komisija... »\nMondo: Kahriman vraćen u ekipu, kazna 600 evra\nValensija pregovara sa Murinjom\nŠpanski prvoligaš Valensija našao se u redu klubova koji su zainteresovani da angažuju bivšreg trenera Čelsija, Portugalca Žozea Murinja, prenose španski mediji. Predsednik Valensije Huan Soler u društvu svog pomoćnika Agustina Morera sastao se sa predstaMurinjo je od septembra, otkako je otpušten iz londonskog kluba, na meti velikih evropskih klubova, ali i nacionalnih selekcija. Jedno vreme spekulisalo se da je i engleski fudbalski vrh zainteresovan da na kormilo državnog tima... »\nMondo: Valensija pregovara sa Murinjom\nHajduk bez trenera,Krešić opet podneo ostavku\nTrener splitskog Hajduka Sergije Krešić podneo je neopozivu ostavku na tu funkciju, drugi put u poslednjih mesec dana. Splitski mediji navode da je, za razliku od prošlog puta, Uprava Hajduka sada prihvatila Krešićevu ostavku i da će prvi tim popularnog kluba privremeno trenirati nekadašnji... »\nB92: Krešić ponovo podneo ostavku\nŠtern: Pravila o kockanju zastarela\nKomesar američke profesionalne košarkaške lige NBA Dejvid Štern rekao je da je 56 sudija prekršilo zabranu kockanja u kazinu, ali je dodao da nijedan od njih nije kažnjen zato što smatra da su pravila u vezi s tim zastarela. Štern je istakao da će promeniPravilnik o NBA sudijama koji se odnosi na kockanje izašao je u javnost posle incidenta sa arbitrom Timom Donahijem. On je u avgustu priznao da je kockarima davao informacije i kladio se na utakmice koje je vodio. Pravila NBA... »\nMondo: Štern: Kazino može, kladionica ne\nBerluskoni oslobodjen optužbe za korupciju\nVrhovni sud Italije oslobodio je u petak bivšeg premijera Silivija Berluskonija optužbe za korupciju, javili su italijanski mediji. Sud u Milanu je 2004. godine oslobodio Berluskonija optužbe da je potplatio sudije u predmetu vezanom za korupciju povodom prodaje državnog konglomerata prehrambene... »\nRTS: Berluskoni oslobođen optužbe za korupciju\nDavidenko kažnjen, namerno izgubio meč?!\nČetvrti teniser sveta Nikolaj Davidenko kažnjen je u petak sa 2.000 dolara, jer se nije dovoljno trudio u meču sa hrvatskim igračem Mariom Čilić, odigranim u okviru drugog kola turnira u Sankt Peterburgu. Kako se navodi u saopštenju Asocijacije profesionalnih teniskih igrača (ATP), Rus je kažnjen... »\nB92: Davidenko kažnjen zbog manjka truda\nOtklonjene prepreke za prodaju RK "Beograd"\nViši trgovinski sud u Beogradu ukinuo je presudu Trgovinskog suda o uvodjenju privremene mere zabrane kompaniji RK "Beograd" da otudjuje ili "opterećuje" zgradu u Knez Mihajlovoj ulici, čime su otklonjene sve prepreke za prodaju tog trgovinskog lanca, saopštila je Agencija za privatizaciju. U... »\nLudilo mjuzikla „Roki horor šou”\nDnevnik petak, 26. oktobar 2007.\nPREMIJERA U NOVOSADSKOM POZORIŠTU/ UJVIDEKI SINHAZU Repertoar Novosadskog pozorišta / Ujvideki sinhaza biće obogaćen s novim mjuziklom „Roki horor šou“ Ričarda O’ Brajana, u režiji Viktora Nađa, koji će sutra biti izveden pred publikom, kao prva premijera u ovoj sezoni. U pitanju je izvanredan... »\nDanas: "Rocky horror show"